ZA BEZEDNIJI PRNJAVOR: Video nadzor na 23 lokacije, a evo i koliko je koštao (FOTO) | Novosti.RS\nU PRNJAVORU je u završnoj fazi realizacija zajedničkog projekta video-nadzora na postavljanju 46 kamera koje će doprineti bezbednosti na području opštine.\nTo su konstaovali nakon današnjeg susreta ministar unutrašnjih poslova Republike Srpske Dragan Lukač i njegov domaćin prnjavorski načelnik Darko Tomaš.\nNačelnik Tomaš je precizirao da je ukupna vrednost projekta video-nadzora u Prnjavoru 290.000 KM, a na 23 lokacije na području opštine biće postavljeno ukupno 46 kamera.\n- Već je instalirano i u funkciji oko 40 kamera, video-nadzor u tom delu radi, a potrebno je postaviti i ostatak opreme. Za ovaj projekat Vlada RS izdvojila je 150.000 a ostalih 140.000 maraka opština - kazao je Tomaš.\nČelni čovek Prnjavora je ministru Lukaču zahvalio za nabavku dva nova vozila za potrebe ovdašnje Policijske stanice, kao i na promociji ergele "Vučijak", simbolu ove opštine, iz čijih štala je, od predviđenih osam, već šest rasnih grla lipicanera angažovano za potrebe Žandarmerije MUP-a Republike Srpske.\n- Znamo da su za potrebe Žandarmerije lipicaneri mogli biti kupljeni i nabavljeni i na nekom drugom mestu, ali smo zahvalni i ministru Lukaču i MUPU RS što je to učinjeno sa naše Ergele „Vučijak“, i u cilju njene promocije kao ponosa našeg grada i opštine - rekao je načelnik Tomaš.\nOBJEKAT ZA OBUKU POLICIJE\nMINISTAR Lukač je, kao primer dobre saradnje, naveo da je sa načelnikom Tomašem dogovoreno da „pomogne kod prenosa vlasništva sa opštine na MUP jednog objekta koji u njenom krugu već koristi Policijska stanica Prnjavor“.\n- U narednom periodu ćemo uputiti zahtev opštini, a Skupština opštine bi trebala doneti odluku da se vlasništvo prenese u nadležnost Stanice policije. Ovaj objekat će poslužiti za obuku i bolju funkciju policije u Prnjavoru - rekao je novinarima Lukač.\nPrnjavor policija Republike Srpske video nadzor Dragan Lukač\nOd toga posla najveća dobrobit je za one koji postavljaju kamere.Uopšte nema toliko problema da se opravdaju ovakve investicije.Znam jer živim tamo.\n15:56 DIREKTOR SZO UPOZORAVA: LJudi umiru širom sveta jer nisu vakcinisani\n15:55 JOŠ JEDNA OSOBA PREMINULA: Presek epidemiološke situacije u Pirotskom okrugu\n14:50 (UŽIVO) ĐOKOVIĆ - KECMANOVIĆ (2. set 2:2) - Đoković održava prednost brejka


eKapija | Španske kompanije sledeće nedelje u Srbiji povodom razgovora o saradnji\nIzvor: Tanjug | Subota, 20.10.2018.| 10:52\nŠpanske kompanije sledeće nedelje u Srbiji povodom razgovora o saradnji\nPredstavnici jedne od najvećih svetskih infrastrukturnih kompanija ACCIONA infrastructure iz Španije boraviće sledeće nedelje u Beogradu kako bi razgovarali sa srpskim privrednicima i zvaničnicima o saradnji na projektima u Srbiji.\nU pitanju je konglomerat kompanija koje rade na projektima u oblasti koncesija, građevinarstva, u sektoru prerade vode kao i na izgradnji industrijskih postrojenja, a zapošljavaju 35.000 radnika širom sveta.\nUoči poslovnog foruma "Španija-Srbija", koji se održava 23. i 24. oktobra u Beogradu, šef Ekonomskog i trgovinskog odeljenja Španije u Srbiji Havijer Alvarez, navodi da će pored predstavnika ACCIONA infrastructure, na Forumu biti prisutno još dvadesetak kompanija.\nMeđu njima je još jedna velika španska kompanija - FCC, specijalizovana za zaštitu životne sredine i upravljanje otpadom, koja posluje u 5.000 opština širom sveta, a predstavništvo ima i u Beogradu.\n- Španske kompanije koje dolaze na ovaj Forum traže stabilne partnere za dugoročnu saradnju i želimo da se upoznaju sa prednostima poslovanja i mogućnostima proizvodnje u Srbiji - kaže Alvarez.\nNa Forumu će, dodaje, biti i predstavnici velikih firmi iz sektora transporta i saobraćaja, obnovljivih izvora energije, tekstilne i modne industrije kao i agro-prehrambenog sektora i poljoprivrede.\nKaže da je namera foruma da se predstavnici dve privrede bolje upoznaju kroz jačanje ekonomske saradnje te poveća prisutnost Srbije u Španiji i obrnuto.\nNavodi da se dve zemlje ne poznaju dovoljno i da je prva asocijacija kada se u Španiji spomene Srbija sport i srpski sportisti. Želja je zato, da se pored sportista, u Španiji govori i o srpskim kompanijama.\nPreteklih godina, navodi, povećava se broj španskih turista koji dolaze u Srbiju kao i studenata koji dolaze na razmenu na Univerzitet u Beogradu i druge fakultete u Srbiji.\n- Njihove impresije su veoma pozitivne, vraćaju se u Španiju očarani srpskom kulturom, istorijom i gostoprimstvom. Srpski mentalitet je veoma sličan španskom, čak bih rekao da je prisutan mediteranski duh u Srbiji koji nama špancima odgovara i čini da se ovde osećamo kao kod kuće - kaže Alvarez.\nAlvarez ocenjuje da je Srbija na dobrom putu što, kaže, potvrđuju i makroekonomski pokazatelji.\nPribližavanje Srbije Evropskoj uniji privlači i sve više investitora, objašnjava Alvarez i podseća da je isto tako bilo u svim državama koje su prošle put učlanjenja u EU.\nNavodi da u našoj zemlji posluje oko 30 španskih kompanija, da ovaj broj stalno raste te da na dolazak investitora iz drugih zemalja utiču i pozitivna iskustva Španaca koji rade u Srbiji.\nACCIONA S.A. Madrid\ndolazak španskih kompanija u Srbiju\nposlovni forum Španija Srbija\nsaradnja Španije i Srbije\nposlovanje Španije i Srbije\nulaganje Španije u Srbiju


Vesti: Izložba o Srebrenici - Da li je na pomolu novi diplomatski skandal /video/ - 22.06.2021, Sputnik Srbija\nVesti: Izložba o Srebrenici - Da li je na pomolu novi diplomatski skandal /video/\nPratite uživo Vesti Radija Sputnjik. 22.06.2021, Sputnik Srbija\nsputnjik info, radio, vesti, sputnjik\nRusija izvukla pouke iz Drugog svetskog rata, za razliku od zemalja koje pokušavaju da sprovedu reviziju istorije, ocenjuju eksperti povodom 80. godišnjice napada nacističke Nemačke na tadašnji Sovjetski Savez.\nMoskva se nadala da je kraj Hladnog rata predstavljao pobedu cele Evrope, međutim, desilo se to da je pobedila želja za širenjem NATO-a, poručio Vladimir Putin na Dan tuge i sećanja u Rusiji.\nJedino moguće rešenje za kosovsko pitanje je kompromis ali ne vidim kako bi on mogao da izgleda, rekao predsednik Srbije pred poslanicima predstavljajući izveštaj o dijalogu sa Prištinom.\nPokušaj šefa diplomatije BiH Bisere Turković da, mimo Predsedništva i Saveta ministara, u Ujedinjenim nacijama organizuje izložbu o Srebrenici, pokazatelj je haosa koji vlada u institucijama u Sarajevu, kažu stručnjaci.\n12:55Kremlj reagovao na izjavu Erdogana o „aneksiji“ Krima


Jelena Đoković otvorila renovirano igralište vrtića iz kojeg nosi najlepše uspomene svog detinjstva - Novak Djokovic Foundation\nVesti\tNovosti i informacije Jelena Đoković otvorila renoviran...\nby NDFAdmin, Objavljeno 27. мај 2021.\nRenoviranjem igrališta u vrtiću „Dambo“ nastavljen je niz naših realizovanih projekata koji za cilj imaju da deci obezbede kvalitetno i sigurno odrastanje.\nSkakanje u džakovima, nadvlačenje konopca, trka sa kašikom i ping-pong lopticom su samo neke od igara u kojima su danas uživala deca koja pohađaju vrtić „Dambo“ u Beogradu. Naš tim i globalna direktorka Jelena Đoković im se pridružio kako bi zajedno proslavili otvaranje novog igrališta u okviru ovog vrtića. Prepoznavši značaj kreiranja bezbednog i podsticajnog okruženja za igru na otvorenom prostoru, uložili smo 2,600,000.00 RSD u njegovu rekonstrukciju i opremanje, kako bi mališani dobili još mesta za njihove svakodnevne avanture. Stare sprave zamenjene su novim toboganom, ljuljaškama, vrteškom i drugim mobilijarom za igru, a dodatno su postavljene i nova betonska osnova, kao i gumena i travnata podloga koje će pružati dodatnu bezbednost. Otvaranju ovog igrališta su, pored predstavnika Fondacije i predškolske ustanove, prisustvovali i gradski sekretar za obrazovanje i dečiju zaštitu Slavko Gak, kao i predsednik opštine Stari grad Radoslav Marjanović.\nJelena Đoković izrazila je veliku zahvalnost što je u prilici da pomogne vrtić Dambo u koji je i sama išla kao dete.\n„Uvek se sećam dragocenih trenutaka iz vrtića koji su mi ulepšali odrastanje i uticali da se izgradim u osobu koja sam danas. Ovo dvorište uvek mi je delovalo ogromno i predstavljalo je moja vrata u svet igre, druženja i mašte. Veoma sam srećna što smo danas u prilici da mališanima punim iskrenih očekivanja i nade, otvorimo ta velika vrata. Oni danas kao i mi nekada, samo žele da se igraju i uživaju u igri sa drugarima, a zapravo stvaraju uspomene koje će biti neizostavan, i veoma bitan deo života. Vrtići u centru gradova nose izazov jer imaju oskudnije prostore za igru, ali mi se trudimo da to promenimo, kao i da pomognemo vaspitačima da deci pruže što kvalitetniji boravak uz razvoj motorike, fizičke snage, mašte, socijalnih veština i naravno, uspomena.“\nJelena Đoković otvorila igralište i čiju rekonstrukciju i opremanje je Novak Đoković Fondacija uložila 2,600,000.00 RSD.\nIgra je objektiv kroz koji deca doživljavaju svet oko sebe. Neke od mnogobrojih koristi dečije igre između ostalog su i smanjenje straha, stresa i anksioznosti, više radosti i samopoštovanja, povećana pažnja i pozitivne emocije koje jačaju imunološki, endokrini i kardiovaskularni sistem. Zato je rekonstrukcija i opremanje igrališta širom Srbije važan deo našeg rada.\n“Igra je ključna za rano obrazovanje, i zato želimo da na ovaj način dodatno pomognemo deci u Srbiji da razviju svoj puni potencijal. Do sada smo pomogli igrališta u Novom Sadu, Gornjem Milanovcu, Srbobranu, Staroj Pazovi, Kruševcu, Žitorađi, Novom Bečeju, Užicu, a sada evo i u Beogradu.” rekla je Maja Kremić, naša nacionalna direktorka.\nSada vaspitačice mogu uvrstiti i razne aktivnosti na otvorenom za 170 mališana koje pohađaju vrtić „Dambo“ što je izrazito važno za razvoj dece koja žive u gradskoj sredini. To je njihova glavna veza sa prirodom i otvorenim prostorom, i zato je važno da ovakvi prostori budu uređeni tako da utiču na razvoj dečije emocionalne inteligencije, kognitivnih i socijalnih veština.\n“Svedoci smo velikog investicionog talasa u školama i vrtićima u Beogradu u proteklih nekoliko godina. Nikada više obrazovnih institucija u glavnom gradu se nije obnavljalo i svaka pomoć društveno odgovornih kompanija, udruženja je uvek dobrodošla. Svima nama je zajednički cilj dobrobit dece, a budući da oni u svojim vrtićima puno vremena provode napolju sa vaspitačima od posebne su važnosti dobro i moderno opremljena igrališta i dvorišta vrtića. Najlepše hvala Fondaciji Novak Djoković na ovoj donaciji, otišla je na pravo mesto.” rekao je gradski sekretar za obrazovanje i dečiju zaštitu, Slavko Gak.\nVeć nekoliko godina sarađujemo sa predškolskom ustanovom „Dečji dani“ u Beogradu na raznim projektima. Između ostalog, u jednom od njihovih vrtića deca zajedno sa vaspitačima uzgajaju voće, povrće i začinsko bilje u okviru programa „Azbuka dobrih navika“.\n„Doprinos koji Fondacija godinama čini, i impozantni rezultati kojima se hvalimo, daju mi veru u istinsku brigu za najmlađe. Pravo je zadovoljstvo gledati decu kako bezbrižno uživaju i rastu. Ponosni smo i što se naša saradnja proširuje i kroz druge projekte koje Fondacija sprovodi kao što su Azbuka zdravih navika i Podrška, ne perfekcija.“ – rekla je direktorka predškolske ustanove „Dečji dani“ Sanja Lazović.\nNaš tim rekonstruisao je igralište u skladu sa svim neophodnim standardima i opremio ga najnovijom opremom koja podstiče dečiju maštu. Međutim, falilo je još nešto kako bi ono zasijalo u punom sjaju. Studenti sa Fakulteta primenjenih umetnosti, uz smernice njihove profesorke Jane Oršolić, odmah su prepoznali kako svojim talentom mogu dodatno ulepšati prostor. Naslikavši živopisni mural, na zidu koji okružuje igralište, od vrtića „Dambo“ napravili su pravo malo podvodno kraljevstvo.


Belgija: Imigranti potpisuju obavezu o integrisanju\nBeta 2. aprila 2016. 13:10\nBelgijska vlada veoma je pooštrila uslove za doseljavanje imigranata koji će odsad morati, pored ostalog, da potpišu obavezu da će se uklopiti u belgijsko društvo i poštovati zakone, običaje i kulturu.\nDo usvajanja ovakve mere dolazi u trenutku kad je belgijsko društvo potreseno krvavim atentatima islamskih terorista u Briselu i kad je jasnije izbilo na videlo da u belgijskoj prestonici i drugim gradovima postoje delovi u kojima živi u sebe i svoje običaje potpuno zatvoreno muslimansko stanovništvo, čiji su mnogi pripadnici pravom zaverom ćutanja omogućili skrivanje i kretanje terorista.\nTekst uredbe belgijske vlade zahteva od svih stranaca, osim gradjana Evropske unije i studenata, koji žele da u Belgiji borave duže od tri meseca, da se pismeno obavežu, kažu da su voljni da prihvate, ugrade se u belgijsko društvo, civilizaciju i demokratske slobode.\nNove odredbe će obuhvatiti više od 80 odsto pridošlica i posebno one koji žele da u Belgiju naknadno dovedu porodice, a svi doseljenici će morati da pohađaju i tečajeve holandskog ili francuskog jezika, kulture i integracije, kao i kvalifikacija za posao, dok će bitnu ulogu imati i to da li su bili osuđivani.\nTo će isto biti „ponudjeno“ onima koji zatraže politički azil u Belgiji, ali sam postupak odobravanja azila ne predvidja da te osobe budu odbijene ako ga ne potpišu, jer se može dogoditi da azilanti posle nekog vremena treba da se vrate u zemlju iz koje su zbog rata ili progona došli.\nNova uredba će se odnositi i na sve koji žele da obnove vizu za duži boravak u Belgiji, tako da ako vlasti procene da neko uopšte ne nastoji da se uklopi u belgijsko društvo, viza će mu biti uskraćena.\nBelgijski državni sekretar za imigracije Teo Franken je izjavio da takva obaveza kandidatima za doseljavanje „neće biti samo parče papira…već će omogućiti da se godinama procenjuje koliko su to oni ispoštovali“.\n„To je jasno i pošteno“, podvukao je Franken, „jer ako oni žele da žive u našoj zemlji, moraju prihvatiti da naši ljudi imaju odredjena prava, odgovornosti, slobode i vrednosti“.\n„Da bi se zajedno živelo u miru i bezbednosti, nužno je da se to uvažava i da se želi da se poštuje“, stavio je do znanja belgijski državni sekretar.\nJedna od stavki pismene obaveze za doseljenike glasi: „Razumem i prihvatam da je u ovoj zemlji nasilje prema drugoj osobi, supruzi i deci kažnjivo po zakonu“, a takodje se zahteva poštovanje temeljnih demokratskih načela, kao što su sloboda veroispovesti, izražavanja, ravnopravnost muškaraca i žena, zabrana prisilnih brakova, itd.


Milorad Pupovac fizički napadnut u Zagrebu - Sputnjik Srbija\n16:21 28.09.2018 (osveženo 16:53 28.09.2018) Preuzmite kraći link\nMilorad Pupovac napadnut je danas u centru Zagreba, navodi Srpsko narodno veće u saopštenju za medije.\nU saopštenju se navodi da je Pupovac danas u društvu Borisa Miloševića, predsednika kluba zastupnika SDSS-a u Saboru, nakon završetka saborske sednice prolazio pored bistroa „Amfora“ na zagrebačkoj pijaci Dolac.\nU jednom trenutku Pupovac je osetio udarac u desnu stranu tela, od vrata do zgloba desne ruke, pa je u trenutku kad se okrenuo video da je pogođen većim i manjim ostacima hrane, od kojih su se neki zadržali na njegovoj odeći, a neki (krupniji i krući) obili su se od njegovog vrata, ramena i ruku i rasuli se po tlu, navodi se u saopštenju SNV-a.\n„Ovo nije prvi, ni verbalni, ni fizički nasrtaj na predsednika SDSS-a i predsednika SNV-a, prof. dr Milorada Pupovca, ali jeste prvi koji je uključivao i jednog od njegovih najbližih stranačkih suradnika, Borisa Miloševića. S obzirom na to da se ovaj napad dogodio pred brojnim ljudima i na mestu na kojem se zastupnici Pupovac i Milošević gotovo svakodnevno kreću, reč je ne samo o bezobzirnost, već i karakteru potencijalno opasnog fizičkog napada na njih“, navodi se u saopštenju.\nI po tome kako je izveden, ističe u saopštenju, ovaj napad za cilj je imao otvoreno manifestovanje mržnje, javno poniženje i fizičko ugrožavanje Pupovca i Miloševića, koji je, inače, predsednik Klupa poslanika SDS S u Hrvatskom saboru.\n„S obzirom na političku i medijsku kampanju koja se vodi duže vreme, a posebno proteklih sedmica protiv zastupnika Pupovca i Samostalne demokratske srpske stranke, ovaj napad ne treba nikog da iznenadi, jer ta kampanja je takva da podstiče ljude ne samo na mržnju već i na nasilje prema njemu i institucijama koje vodi, a time i prema narodu koji predstavlja“, poručuje se u saopštenju.


Hoće li crveno-beli dobiti pojačanje za Keln i Partizan? - Sportske.net\nHoće li crveno-beli dobiti pojačanje za Keln i Partizan?\nMale su šanse ali ipak postoje da Zvezda bude pojačana za poslednje tri takmičarske utakmice u 2017. godini.\nZvezdin Bombarder bira - Hoće li igrati u tandemu sa najbolje plaćenim svih vremena?Vratio se "Grof" i prozvao šibicare!Nakon pauze još ubitačnija Zvezda?Ako ovako izaberu sudiju za derbi, ko će se više žaliti, Zvezda ili Partizan?Zanimljiv podatak - Po ovome je Zvezda ispred Dinama i Partizana\nNakon pauze u šampionatu izazvane obavezama reprezentacija uslediće žestok ritam za beogradske crveno-bele koji će u periodu od 15. novembra do 14. decembra odigrati devet utakmica.\nZbog toga će biti jako važno da povrede i suspenzije zaobiđu izabranike Vladana Milojevića. Moguće je čak da će trener Crvene zvezde za završne borbe u tekućoj godini na raspolaganju imati i jednog igrača više u rosteru.\nPretpostavljate, radi se o Branku Jovičiću koji se oporavlja nakon operacije metatarzalne kosti u stopalu koja je stradala u duelu sa vezistom Čukaričkog Nikolom Drinčićem početkom avgusta.\nOporavak borbenog veziste teče po planu ali je izvesno da do kraja meseca Jovičić neće igrati takmičarske mečeve, dok bi za duele sa Kelnom (7. decembar, Borcem (10. decembar) i Partizanom (13. decembar) mogao da bude spreman.\nDo kraja novembra Jovičić će raditi na podizanju kondicije i lagano se uključivati u rad sa loptom, a nakon toga će biti jasnije da li je spreman za povratak u puni takmičarski ritam.


Prevod mađarski jezik Beograd - Smart Solutions Team\nPrevod mađarski jezik Beograd\nUkoliko vam je potreban precizan i tačan prevod mađarski jezik Beograd, obratite sa našoj prevodilačkoj agenciji sa iskustvom u prevođenju. Povoljne cene prevoda.\nPrevod mađarski jezik Beograd u ovlašćenoj agenciji\nPosedujemo sve neophodne dozvole i odobrenja od strane nadležnih državnih institucija kako bismo nesmetano mogli da radimo različite vrste prevoda na mnoge svetske jezike. Prevod mađarski jezik Beograd u našoj agenciji radi tim prevodilaca koji je školovan i dobro obučen za sve vrste prevoda kako stručne literature, tako i književno-umetničkih dela. Prevod mađarski jezik Beograd je kompleksan posao koji treba poveriti stručnjacima koji su istančani poznavaoci detalja iz različitih sfera mađarskog jezika. Prevod mađarski jezik Beograd se u našoj agenciji može uraditi sa overom sudskog tumača ili bez nje i to sve u skladu sa potrebama naših poslovnih saradnika.\nLiteratura i dokumentacija za prevod mađarski jezik Beograd\nPrevod mađarski jezik Beograd u našoj agencji možete uraditi za sve vrste tekstova stručne literature iz različitih naučnih oblasti, kao i za beletrističke tekstove koji se prevode i štampaju sa ciljem da šire kulturni uticaj. Prevod mađarski jezik Beograd u našoj agenciji se radi veoma učestalo i za sve vrste ličnih isprava i dokumentacije koja se odnosi na prevno-ekonomske poslove i finansijsku sferu društva. Dakle, u našoj agenciji se radi sveobuhvatni prevod mađarski jezik Beograd u skladu sa zahtevima naših klijenata.\nNiske cene prevoda mađarski jezik Beograd\nSvakom pojedinačnom prevodu mađarski jezik Beograd naš tim prevodilaca prilazi sa velikom odgovornošću, budući da smo svesni da je svaki prevod mađarski jezik Beograd bitan i važan. Iako je kvalitet prevoda mađarski jezik Beograd na vrhunskom nivou, cene naših usluga su konkurentne i prilagođene svima onima kojima su neophodne naše usluge. Naš krajnji cilj je da svi klijenti za koje radimo prevod mađarski jezik Beograd budu zadovoljni kako cenom, tako i samim prevodom.


Janković: Vučić jedino brine o svojoj poziciji na vlasti - Dijalog.net\nNaslovna Politika Janković: Vučić jedino brine o svojoj poziciji na vlasti\nJanković: Vučić jedino brine o svojoj poziciji na vlasti\nBeograd, 9. avgust 2018. – Lider Pokreta slobodnih građana (PSG) Saša Janković izjavio je da bi kosovsko pitanje rešio integracijom Kosova u međunarodne organizacije, što uključuje i Ujedinjene nacije, ali bez formalnog priznanja nezavisnosti, preneo je danas nedeljnik “Vreme”.\nJanković je kazao da bi, po njegovom mišljenju, rešenje pitanja Kosova obuhvatilo “teritorijalnu i personalnu” autonomiju za Srbe na Kosovu i institucionalizaciju njihovih organa samouprave.\n“Rešenje bi obuhvatalo poseban režim zaštite najznačajnijih verskih i kulturno-istorijskih dobara (vid eksteritorijalnosti)”, rekao je Janković.\nOn je objasnio da bi se zalagao za procesuiranje svih zločinaca, i sa srpske i sa albanske strane.\nJanković je u intervjuu ocenio da predsednik Srbije Aleksandar Vučić nema koncept rešenja pitanja Kosova, već sa nekoliko taktičkih varijanti pokušava da ostane na vlasti.\n“Igra onu igru koja mu se danas čini jačom, ali će je sutra zameniti potpuno suprotnom ako oceni da će ga ona sačuvati (na vlasti)”, objasnio je Janković.\nPo njegovim rečima, Vučiću je nebitno šta će se dogoditi sa ljudima, Kosovom, Srbijom i regionom, već jedino brine o svojoj poziciji na vlasti.\nZa Jankovića je plan razmene teritorija Kosova sa Albancima “opasan presedan” koji nije trajno i održivo rešenje.\n“Šta sutra sa delom Sandžaka koji u Srbiji, šta sa severom Vojvodine”, upitao je Janković.\nTop Tags Vlada Republike Srbije Evropska unija mladi Evropska komisija konkurs lokalna samouprava vladavina prava mediji Pravosuđe OCD Civilno društvo evropske integracije Politika Srbija i Evropska unija Društvo


TRUMPOVA ADMINISTRACIJA I IZRAEL TRAŽE IZMJENU SPORAZUMA: Kina odbacila tu mogućnost, Macron slično odgovorio izraelskom premijeru - GlobalCir\nKina je pozvala sve strane iranskog nuklearnog sporazuma potpisanog 2015. da ga poštuju odbacujući zahtjev američkog predsjednika Donalda Trumpa da se on izmijeni. Sporazum koji nije “lako postignut” mora se poštivati, kazao je glasnogovornik kineskog ministarstva vanjskih poslova Lu Kang u priopćenju u subotu dodajući da bi sve relevantne strane trebale “imati na umu širu sliku i dugoročne interese”.\nTakođer je kazao da je sporazum ključan za održavanje mira i stabilnosti na Bliskom istoku i da je kineski “dosljedan i jasan stav” da se protivi jednostranim sankcijama. Trump je u petak zaprijetio da će se SAD povući iz sporazuma ukoliko se, kako je kazao, “ogromne manjkavosti” ne isprave. On je također uveo svježe sankcije protiv 14 tvrtki i pojedinaca koje SAD optužuje za povrede ljudskih prava.\nMacron razgovarao sa izraelskim premijerom\nFrancuski predsjednik Emanuel Makron (Emmanuel Macron) pozvao je na “neophodno poštovanje” nuklearnog sporazuma između Irana i svjetskih sila, nakon što je izraelski premijer Benjamin Netanjahu (Netanyahu) zatražio od francuskog lidera da se izvrše izmjene dogovora.\nU saopćenju iz Jelisejske palate navodi se da je Makron istakao da je “važno očuvati nuklearni sporazum i da je neophodno da dogovor poštuju sve strane koje su uključene”.\nMakron i Netanjahu razgovarali su sinoć telefonom nakon što je američki predsjednik Donald Tramp (Trump) uputio zahtjev da evropski partneri rade sa Vašingtonom na “popravku katastrofalnih propusta u sporazumu” ili će se SAD povući.\nU saopćenju iz Netanjahuove kancelarije saopćeno je da je u svom razgovoru sa Makronom, izraelski lider napomenuo da “Trampove komentare treba shvatiti ozbiljno i da ko god želi da očuva nuklearni sporazum treba da bude mudar i ispravi greške”. Također, dodaje se da je Netanjahu, također Makronu rekao da “slobodan svijet treba da snažno osudi pet prekršaja iranskog režima i navodi da su to napori za posjedovanje nuklearnog oružja, razvoj balističkih projektila, podržavanje terorizma, regionalna agresija i surove represalije prema iranskim građanima”.


Majstorović: Poverenje Brisela u Beograd je narušeno - European Western Balkans\nBEOGRAD – Predsednik Upravnog odbora Centra za evropske politike Srđan Majstorović ocenio je da se posle šest godina pregovora o članstvu Srbije u Evropskoj uniji može reći da Srbija stagnira, po nekim izveštajima međunarodnih organizacija i nazaduje u pitanjima poštovanja demokratije i vladavine prava, prenosi FoNet.\n“Poverenje je narušeno, kredibilitet je sporan”, konstatovao je Majstorović za nedeljnik Vreme.\nNa pitanje kako najava otvaranja ambasade Srbije u Jerusalimu može da utiče na pregovarački proces, Majstorović je podsetio da se u prvim reagovanjima iz Brisela moglo čuti da takva pozicija nije prihvatljiva za EU i njene članice.\n“Srbiji (i Kosovu) je upućena otvorena kritika sa jasnom porukom da će perspektiva njenog članstva u Uniji biti narušena ukoliko se ne uzdrži od preseljenja svoje ambasade u Jerusalim”, naveo je on i upozorio da bi pojedine članice EU mogle taj argument da iskoriste kao argument za usporavanje pregovora sa Srbijom.\nMajstorović je predočio da Srbija neće biti u prilici da postane članica Unije dok ne reši pitanje funkcionalne saradnje sa Kosovom, niti će Kosovo biti u prilici da se kandiduje za članstvo dok ne uredi svoje odnose sa Srbijom.\nOn je ukazao i da ne razume kako Srbija skoro godinu dana ne pronalazi osobu koja bi trebalo da koordinira i vodi rad Pregovaračkog tima, a odusustvo šefa Tima je poruka gde se trenutno nalaze evropske integracije zemlje.


ŠKOLA FUDBALA ZA DECU IZ ČIKAGA I OKOLINE - JUNAJTED SERBS\nČikago dešavanjaDogađajiSportSrbi u Americi\nOMLADINSKI FUDBALSKI KLUB JUNAJTED SERBS\nOD IGRE I SPORTA DO KOLEDŽA\nOmladinski Fudbalski Klub Junajated Srbs je osnovan od strane profesionalnih fudbalskih trenera sa ciljem da se pruži vrhunski i redovan trening i sportsko usavršavanje za decu srpskog porekla na teritoriji Čikaga i okoline. Sva deca su dobrodošla bez obzira na trenutno fudbalsko znanje ili pol deteta. Deca će kroz igru, druženje, ali i instrukcije profesionalnih trenera usavršiti svoje fudbalsko znanje.\nKodeks Junajted Serbs se zasniva na kreiranju inteligentnih igrača koji samostalno i bez pritiska donose odluke i samim tim podstiču razvitak svog talenta. Oslonac ove organizacije su strogo selektovani treneri od kojih su mnogi igrali fudbal na profesionalnom nivou ili imali pune sportske školarine na nekim od najprestižnijih Američkih Univerziteta. Od izuzetnog je značaja da u ovom razvojnom periodu, deca imaju za trenera nekoga ko će im preneti ne samo fudbalsko znanje, nego i biti pedagog koji će da podstakne očuvanje srpske kulture i jezika.\nPETLIĆI – DECA OD 2-3 GODINE\nU ovom uzrastu, mališani kroz igru i smeh uče prve fudbalske korake. Ovaj program ne zahteva fudbalsko predznanje i za krajnji cilj ima da izgradi ljubav i želju kod dece da se i dalje nastave baviti fudbalom. Svi treninzi su pažljivo smišljeni sa posebnim akcentom na bazičnom driblingu, koordinaciji, psiho-motorici kao i izgradnji karaktera deteta kroz trening sa vršnjacima.\nPIONIRI – DECA OD 4-6 GODINA\nOvo je kritičan period za razvoj mladih fudbalera gde zabava dolazi u drugi plan a učesnici se postepeno uvode u struktuiran trenažni proces koji ih sprema da nastupaju na takmičarskom nivou.\nKADETI – DECA OD 7 DO 14 GODINA\nOvo je takmičarski program za koji je neophodno proći selekciju. Probe se obično održavaju krajem Maja meseca ili početkom Juna i odabrani mališani se svrstavaju u timove srazmerno njihovom godištu i sposobnostima.\npodležu zahtevnom trenažnom procesu gde uče napredne tehničke i taktičke elemente fudbala. Od izuzetnog je značaja da porodice razumeju od samoga početka da takmičarski fudbal zahteva visok stepen posvećenosti i mnoga odricanja kako dece a tako i roditelja.\nOMLADINCI – DECA OD 15 DO 18 GODINA\nCilj ovog programa je da pripremi igrače 15-18 godina starosti da uspešno konkurišu za dobijanje fudbalskih stipendija na Američkim Univerzitetima. U tome će im znatno pomoći naši treneri koji su i sami prošli kroz ceo proces.\nOsim saveta vezanih za fudbal, poteban naglasak stavlja se na Akademski uspeh. Želja JUNAJTED SERBS tima je da svaki igrač pronađe način u kojoj će u potpunosti moći da ispolji svoj talenat ne samo na fudbalskom terenu nego i u učionici.\nza sve informacije posetite websajt www.unitedserbsjuniors.org ili se možete javiti upravi na telefone:


Turska uvela carine na poljoprivredne proizvode iz Rusije – The PRESTIGE\nTržište 27.03.2017. carina, poljoprivredni proizvodi, Rusija, Turska\nMinistarstvo poljoprivrede Rusije dobilo je zvanično obavještenje o uvođenju carina na ruske proizvode, piše list “Izvestija”, pozivajući se na Ministarstvo\nProšle nedjelje je Nacionalna asocijacija izvoznika poljoprivrednih proizvoda Rusije zatražila od ministra poljoprivrede Aleksandra Tkačeva da preduzme mjere za obnovu izvoza poljoprivrednih proizvoda u Tursku. Prema podacima NAIPP, Ankara je od 15. marta obustavila izdavanje licenci na uvoz ruske pšenice, kukuruza, ulja, suncokretove sačme.\n– Od 15. marta ove godine carina na uvoz pšenice i kukuruza u Tursku iznosi 130 odsto, pirinča 45 odsto, ulja 36 odsto, suncokretove sačme 13,5 odsto i pasulja 9,7 odsto – navodi se u saopštenju ruskog Ministarstva poljoprivrede.\nPrema podacima lista, za uvoz ulja, osim carine od 36 odsto, postoje i druga ograničenja: minimalna carina treba da iznosi 1.500 dolara za tonu. Ministarstvo poljoprivrede je saopštilo da to nemoguće pri sadašnjoj cijeni od 800 dolara za tonu.


FUNKCIJE GLOBALNOG MARKETING MENADZMENTA\nFUNKCIJE GLOBALNOG MARKETING MENADŽMENTA – PLANIRANJE, ORGANIZOVANJE I KONTROLA\nUpravljanje međunarodnim marketingom podrazumeva planiranje, kontrolu i organizaciju marketinga. Planiranje i kontrola se mogu posmatrati kao dva organski povezana dela međunarodnog marketing menadžment procesa. To ne znači da su oni odvojeni od ostalih elemenata uspešnog procesa međunarodnog marketinga, već pre da je reč o dva elementa koji se sprovode u istim postupkom u interaktivno obrnutom redosledu. Ako je planiranje priprema za sutra, to podrazumeca donošenje odluka gde se želi biti i kako se to želi ostvariti. Kontrola u tom smislu znači proveru da li se stiglo gde se naumilo, šta je ostvareno i kolika su odstupanja od cilja i razlozi takvog stanja da bi se u korektivnoj akciji približili onome što je planirano. Mada se proces marketing planiranja i marketing kontrole odvijaju posebnim postupcima i tehnikama, posmatraju se u istom kontekstu zbog specifičnosti njihove veze u međunarodnom marketingu.\nOrganizacija je veoma bitan faktor efektivnosti implementacije martketinga, procesa koji sprovodi marketing planove u delo. Ovaj deo marketing menadžmenta je često zapostavljan i loše tretiran iako predstavlja kritičan momenat. Brilijantan marketing strateški plan znači malo ukoliko ne postoji organizacija koja može da ga na pravi način implementira. Ovo je bitno jer organizaciona mapa firme mora da odgovara ili da bude u funkciji ostvarivanja osnovnih strateških usmerenja firme. Jasno se, da kompanije koje imaju globalni strateški fokus po logici stvari teže integralnoj organizaciji, a kompanije koje su prihvatile nacionalne (multinacionalne) okvire strateškog fokusiranja opredeljuju se za koordinaciju u organizaciji po ciljnim tržišnim ili strateškim sgmentima. U tome je kompleksnost pitanja organizacije marketinga, ali u isto vreme i polje ostvarivanja konkurentske prednosti u međunarodnom poslovanju.\nMeđunarodno marketing planiranje\nMarketing planiranje se ne može poistovetiti sa marketig planovima. Planovi su rezultat procesa planiranja i izvode se iz odluka o međunarodnim marketing strategijama koje se formiraju i razvijaju u procesu međunarodnog marketing planiranja. Gilligan i Hird (1986) definišu proces marketing planiranja kao ključnu komponentu efektivnosti upravljanja budući da je to način na koji menadžment usaglašava ciljeve i resurse kojima raspolaže firma sa sadašnjim i budućim mogućnostima. Kako se u procesu menadžment planiranja postavljaju ciljevi i formulišu marketing strategije, na ovaj način se određuje profil i pravci razvoja međunarodne firme.\nKao i poslovno planiranje uopšte tako ni marketing planiranje nije po svojoj suštini aktivnost koja eliminiše rizik već pre proces koji osposobljava preduzeće za preduzimanje većeg rizika u međunarodnom marketing okruženju. Mogućnosti koje stoje na raspolaganju preduzeću i ciljevi kojima teži se mogu značajno razlikovati ili dramatično menjati u zavisnosti od tržišta do tržišta ili čak u vrlo kratkim vremenskim razmacima što nije neuobičajeno u međunarodnom marketingu.\nMeđunarodno marketing planiranje je suštinski veoma komplikovano i problematično zbog složenosti koja proističe iz različitosti nacionalnih sistema distribucije, kulturnog faktora koji utiče na metode promocije, problema u prikupljanju relevantne i pouzdane informacione osnove za marketing analize i odlučivanje, neizvesnost u vezi reakcija konkurenata na pojedinim tržištima, itd. To uslovljava potrebu da se uobičajenim varijablama jednog okruženja daje posebna dimenzija ili čak izvrši kompletno nova procena u odnosu na postojeću ili uobičajenu. Doprinos sprovedenih marketing istraživanja i analiza na kontinuiranoj osnovi pokazao se u takvim slučajevima kao izuzetno veliki.\nMeđunarodni marketing plan nije samo puka suma nacionalnih marketing planova. On koordinira mnogim varijablama među kojima su najbitnije informacije o tržištu, proizvodima kao i o marketing sistemima. Kompanija mora da odluči kako će doći do pomenutih informacija na lokalnom, kao i na međunarodnom tržištu. Ovo će zatim biti formalizovano u marketing plan koji će poslužiti kao vodilja nacionalnim menadžerima.\nTreba pre svega ukazati na poteškoće prilikom planiranja na nacionalnom u poređenju sa međunarodnim planiranjem.\nProces međunarodnog marketing planiranja je sastavni deo ukupnog marketing procesa i marketing kvalifikovanosti preduzeća. Istraživanja koja su uradilu Sorenson i Weichman (1975.) anketiranjem viših menadžera u 27 vodećih multinacionalnih kompanija pokazala su da realne konkurentske prednosti MNC potiču ne od stepena standardizacije marketing programa (4P) nego pre od stepena do kojeg su one kao međunarodna preduzeća standardizovale marketing proces. Za uspešne MNC nije bilo ključno da li je pristup marketing programima bio međunarodna standardizacija ili diversifikacija već se pokazalo značajnije da li je proces razvoja ovih programa bio standardizovan. Razlog je u činjenici što standardizovanje marketing procesa obezbeđuje okvir za disciplinovan pristup analizi marketing problema i mogućnosti. Zbog toga je kadrovska komponenta u međunarodnom marketingu bitna jer omogućava poštovanje realnih procedura i postupaka koje vode ka ispravnim marketing odlukama. Međunarodnom marketing planiranju kao komponenti marketing procesa pripada značajno mesto u izgrađivanju mađunarodnog marketing sistema preduzeća.\nOdluke u međunarodnom planiranju marketinga\nA. Kontrolna lista donošenja odluke o vrsti angažovanja\nOdluka o vrsti angažovanja je bazirana na validnim i racionalnim razlozima za ulaženje na međunarodno tržište. Razlozi moraju uključivati analizu korporativnih ciljeva, resursa, filozofije, kao i diferencijalnih prednosti kojima se teži na međunarodnom tržištu. Slede faktori koji se moraju razmotriti prilikom donošenja odluke o vrsti angažovanja:\n1. Razlozi za ulaženje na međunarodno tržište\n2. Sopstveni resursi, snage i slabosti\n3. Sopstveni ciljevi i filozofija\n4. Preferencije prema zemljama\nDefinisanje ovih faktora olakšava donošenje odluke o vrsti angažovanja i pojačava opredeljenje u vezi tipa i mere angažovanja.\nB. Kontrolna lista izbora tržišta\nKada je donešena odluka o vrsti angažovanja doneta je i odluka o tipu zemlje, ali je ostalo da se ocene alternative. Ukoliko određeni razlozi ne nameću izbor jedne od zemalja nekoliko alternative u okviru određenog tipa zemlje moraju se objektivno analizirati sa aspekta međunarodnog i lokalnog okruženja. Slede faktori koji se moraju razmotriti prilikom donošenja odluke o tržištu:\n1. Međunarodno okruženje\n2. Lokalno okruženje\n3. Infrastruktura marketinga\n4. Struktura tržišta i tražnje, šablon potrošnje i ponašanje kupaca\n5. Finansijske potrebe i analiza\n6. Opšta prikladnost\nC. Kontrolna lista modaliteta ulaska\nOva kontrolna lista omogućava određivanje prikladnog modaliteta ulaska na tržište, prvog dela plana međunarodnog angažovanja. Ključno je da plan sadrži opšte pretpostavke i specifične prognoze na kojima je baziran i da je pripremljem u pisanoj formi, posebno ako je u pitanju prvi ili inicijalni plan.\n2. Međunarodno okruženje\n3. Lokalno marketing okruženje\n4. Marketing struktura i analiza tražnje\n6. Modalitet ulaska na tržište\nD. Kontrolna lista strategije marketing miksa\nPošto su prethodne odluke već donesene ova kontrolna lista naglašava strategijske aspekte ukupnog marketing plana. Oni uključuju osnovni strategijski koncept, logičke pretpostavke, opšte poverenje i razmatranje o primerenom i odgovarajućem miksu marketing varijabli.\n2. Implikacije marketing miksa na strategiju\nE. Kontrolna lista međunarodne marketing organizacije\nDa bi se marketing plana ostvario neophodna je adekvatna marketing organizacija. Ova kontrolna lista pored organizacionih faktora uključuje i vrstu i prirodu koordinacije između uprave i međunarodnih odeljenja, vremensko planiranje, ocenjivanje učinka, kao i pregled narednog planiranog perioda.\n1. Uprava i koordinacija\n2. Vremensko planiranje\n3. Potencijalna akcija na kraju planiranog perioda\n4. Plan za nepredviđene situacije\n5. Dugoročan plan\nElementi međunarodnog marketing plana\nKljučni elementi svakog marketing plana pa i procesa međunarodnog marketing planiranja su:\n• situaciona analiza (gde se firma nalazi sada)\n• ciljevi (gde se želi biti)\n• strategija i taktika (kako ostvariti ciljeve na najbolji način).\nSituaciona analiza je uvek polazna tačka u procesu međunarodnog marketing planiranja (SWOT ili TOWS). Ona doprinosi sagledavanju svih potrebnih elemenata koji se bitni za definisanje ciljeva i načina kako ostvariti tako postavljene ciljeve da bi se u tom smislu donele odgovarajuće odluke koje ulaze u marketing planove. Ciljevi zavise od specifičnosti svake firme i značajni su jer preko procesa marketing planiranja usmeravaju razvojne i poslovne dimenzije nastupa i uključivanje preduzeća u tokove međunarodnog marketinga.\nJedna od metoda koja se koristi u marketing planiranju je SWOT analiza. SWOT analizom utvrđuju se jake i slabe strane organizacije i analiziraju se mogućnosti i opasnosti/ograničenja iz okruženja.\n• Strenghts – snage\n• Weaknesses – slabosti\n• Opportunities – prilike\n• Threats – pretnje\nPostoje 4 strategije SWOT matrice .\n1) WT (slabosti/pretnje) – usmerena je na minimiziranje i slabosti i pretnji. Može da zahteva smanjenje miksa proizvoda i čak eliminaciju nekih proizvoda.\n2) WO (slabosti/prilike) – minimiziranje slabosti i maksimiziranje prilika. Cilj je da se obezbede potrebna sredstva i sposobnosti čime se stvaraju mogućnosti za iskorišćavanje povoljnih prilika.\n3) ST (snage/pretnje) – zasniva se na snagama organizacije kojima se može boriti protiv identifikovanih pretnji. Na primer, preduzeće može koristiti svoje tehnološke, finansijske i menadžment snage u borbi protiv prodora novih konkurenata.\n4) SO (snage/šanse) – cilj je aktivirati raspoložive snage da bi se iskoristile povoljne šanse na tržištu.\nOd unutrašnjih faktora (S, W) analiziraju se: marketing, prodaja, distribucija, MIS, komunikacije, finansije, ljudski resursi, istraživačko-razvojni potencijal.\nOd spoljašnjih faktora (O, T) analiziraju se:\n- visoko ulazne prepreke – oskudni izvori snabdevanja, finansiranje, zaštita patenata, jaki konkurenti, državna regulativa, mere ekonomske politike.\n- nisko ulazne prepreke – slaba konkurencija, dobri izvori snabdevanja, stabilno okruženje.\nJedna od prvih tehnika primenjenih u planiranju marketinga je "Matrica analize šansi i opasnosti". Od direktora marketinga se zahteva da u postupku planiranja marketinga utvrdi pregled šansi i ograničenja sa kojima se suočava preduzeće. Pretnje i ograničenja se klasifikuju po njihovoj važnosti i verovatnoći pojave.\nU planiranju marketinga koriste se i razni modeli portfolio analize koju je prvobitno razvila Bostonska konsultantska grupa (BCG), a oslanjaju se na matrice sa različitim koordinatama, npr.:\n- rast tržšišta/rast tržišnog učešća\n- konkurenstka snaga preduzeća/perspektiva poslovnog sektora preduzeća\nJoš neke od metoda su:\n- Lanac vrednosti – koristi se za identifikaciju konkurentskih prednosti preduzeća\n- PIMS program – ispituju se veze između strategijskih faktora i performansi preduzeća kako bi se izabrala marketing strategija\n- Koncept životnog ciklusa proizvoda i grane – bazira se na aproksimaciji kretanja obima prodaje i profita kroz faze uvođenja, rasta, zrelosti, saturacije i opadanja proizvoda\n- Koncept klasifikacije proizvoda – bazira se na njihovom doprinosu rastu i profitu preduzeća\n- Koncept prelomne tačke – koristi se za projektovanje prihoda, troškova, zone dobitaka i gubitaka.\nPošto je cilj međunarodnog marketing planiranja donošenje ključnih odluka, u situacionu analizu treba uključiti i marketing kontrolu koja podrazumeva informacije o tekućim aktivnostima i atraktivnosti postojećih tržišta kako bi se izbeglo donošenje neodgovarajućih odluka. Na taj način se izbegava usmeravanje na nedostižne ciljeve, strategije koje je teško ostvariti i donošenje realnih marketing odluka – bilo strateškog ili operativnog sadržaja. U svakom slučaju, pristup međunarodnom marketing planiranju mora biti organizovan i u sklopu već pominjanog marketing procesa. Jedan od načina koji ože operativno biti od pomoći je izrada matrice međunarodnog marketing planiranja (Becker i Thorelli, 1980.).\nZa uspešnost međunarodnog marketing planiranja može se koristiti i tzv. analiza iznenađenja („what if“ analysis) koja podrazumeva iznenadne pojave i kvantifikaciju rezultata koji se očekuju u budućnosti u slučaju njihove pojave sa implikacijama donošenja realnih marketing odluka. Suština je dobiti odgovor ne na pitanje „sta će se desiti“ (to je predmet prognoze) nego „šta treba uraditi ako se to desi“, čime se omogućava adekvatnija pripremljenost preduzeća za promene u orkuženju. Ovaj tip analize pomaže u međunarodnogm marketing planiranju jer je koncentrisan na tvrđivanje mogućnosti,a ne verovatnosti što daje poseban kvalitet marketing odlukama (Bennett, 1995.).\nModel „analize iznenađenja“ u procesu međunarodnog marketing planiranja\nU procesu medjunarodnog planiranja koriste se veoma često portfolio analize različitog tipa, metod strateške segmentacije (grupisanje proizvoda ili tržišta za koje se razvija sprovođenje različitih strategija i planova), senzitivna analiza (uticaj različitih pretpostavki i varijabli na očekivane rezultate), izrada različitih scenarija, planiranje nepredviđenih događaja (contingency planning), itd.\nKao rezultat marketing planiranja javljaju se kratkoročni i dugoročni planovi koji mogu da pokrivaju marketing segment poslovanja ali i pojedine funkcionalne aktivnosti. Međutim, ono što je bitno istaći jeste skraćivanje vremenske distance koja se pokriva različitim marketing planovima tako da kratkoročni planovi imaju veću validnost i realnost ostvarenja. To ne znači da u preduzećima ne treba da postoje dugoročni planovi, ali je pre reč o strateškoj orijentaciji nego o formalnim dokumentima koji treba da usmeravaju poslovanje.\nSkorija istraživanja najuspešnijih svetskih firmi i poslovne prakse su ukazala da su značajne rezultate zabeležile kompanije koje obraćaju malu pažnju proceduri formalnog strateškog planiranja (Stacey 1993, Mintzberg 1994.). Razlog ovome se može naći u aktuelnoj turbulenciji međunarodnog okruženja, ali i potrebi za prilagođavanjem tom okruženju što neminovno stalno stvara potrebu za postavljanjem novih ciljeva. Čini se da u tom kontekstu prednost dobija napuštanje prakse rigidnih planova što vodi fleksibilnom pristupu koji mora da upražnjava menadžment struktura. Strateško planiranje dobija novu sadržajnu dimenziju ne u smislu sleđenja dugoročnih planiranih kategorija i ciljeva nego osposobljenosti i permanentne upućenosti na potpunije shvaćanje i praćenje promena u okruženju relevantnih za poslovno i međunarodno marketing odlučivanje (model „analize iznenađenja“).\nU tom smislu jasno je da razvijenost i funkcionisanje marketing procesa predstavlja ključ i u ovakvim uslovima što se odražava na osposobljenost preduzeća da posluje u uslovima savremenog međunarodnog marketing okruženja. Svakako da postoji razlika u tom pogledu u zavisnosti od orijentacije (opredeljenosti) u primeni različitih koncepcijskih okvira međunarodnog marketinga. Tako se na svetskom tržištu mogu sresti preduzeća koja različito pristupaju procesu planiranja pa možemo razlikovati četiri faze:\n• faza bez marketing planiranja (problemi se rešavaju kada se pojave),\n• faza planiranja na bazi procena (prave se planovi na bazi operativnih pokazatelja i očekivanog razvoja firme),\n• faza izgradnje godišnjih planova (praksa formalnog planiranja marketinga i ostalih funkcija),\n• faza strateškog planiranja.\nPosmatrano po fazama međunarodno marketing planiranje se javlja u početnom obliku tek u drugoj fazi da bi u trećoj dobilo uglavnom oblik finansijskog istraživanja. Tek u fazi strateškog planiranja, proces međunarodnog marketing planiranja dobija dimenzije koje su odgovarajuće za uspešno odvijanje međunarodnih marketing aktivnosti. U pogledu metoda planiranja u međunarodnom marketingu, mogu se razlikovati tri pristupa:\n• metod „ka dole“ (top-down),\n• metod „ka gore“ (bottom-up),\n• kombinovani metod (interaktivni ili integrisani pristup).\nU slučaju „top-down“ planiranja, na nivou vrhunskog menadžmenta se izdvajaju planovi i određuju ciljevi za sve nivoe i organizacione delove (jedinice) firme, dok u drugom planovi i ciljevi se rade na nižim nivoim organizacione strukture i podnose vrhunskom menadžmentu na odobrenje. Korišćenje ovih metoda često je u korelaciji sa organizacionim postavkama firmi pa se može govoriti o centralizovanom (standardizovani marketing planovi) i deceralizovanom pristupu marketing planiranju. Međutim, u praksi se sve češće sreće kombinovana (interaktvina) metoda što je u skladu sa pozitivnim i negativnim stranama oba rigidna pristupa u formalnom smislu, a razvija se uporedo i sa potrebnom fleksibilnijeg pristupa u planiranju u savremenom međunarodnom okruženju. Sve prisutnije funkcionisanje međunarodnih firmi po sistemu mreže ima uticaja i na metode, pristup i način odvijanja međunarodnog marketing planiranja, posebno ako se posmatra iz ugla strateškog i operativnog planiranja.\nCiljevi i zadaci marketinga\nU odnosu na izabranu misiju marketinga i formulisanu politiku, utvrđuju se ciljevi i zadaci marketinga. Dobro formulisana marketing koncepcija globalno je orijentisana na tri cilja:\n1) zadovoljavanje potreba kupaca,\n2) ostvarivanje optimalne dobiti i\n3) ostvarivanje maksimalne prodaje i učešća na tržšištu.\nCiljevi se mogu utvrditi kao:\n- čisto marketinški – gde je, u odnosu na položaj preduzeća na tržištu, moguće definisati sledeće ciljeve:\n1. proširenje tržišta\n2. razvoj novih proizvoda\n3. napuštanje delova asortimana koji ne donose dobit\n- marketinški ciljevi sa naglašenom finansijskom komponentom – se utvrđuju za proizvode u fazi zrelosti ili u fazi opadanja. To su:\n1. rast prodaje\n2. povećanje učešća na tržištu\n3. povećanje obima prodaje\n4. povećanje ukupnog prihoda\nIzgradnja imidža preduzeća može biti jedan od ciljeva marketinga. Imidž preduzeća je sveukupna slika sistema vrednosti za preduzeće kao celinu. Analiza vrednosti firme i njenog imidža prvi je i osnovni korak u formulisanju strategije.\nZadaci marketinga proizilaze iz utvrđenih ciljeva. Među najvažnijim su:\n1) Da priprema, koršćšćenjem naučne metodologije, osnove za donošenje streteških planova razvoja preduzeća\n2) Izrada planova marketinga, istraživanje tržišta, razvoj proizvoda, promocija i komunikacija, postprodajne usluge, itd.\n3) Organizovanje MIS-a i njegovo povezivanjem sa ostalim delovima IS preduzeća\n4) Koordinacija rada sa ostalim poslovnim funkcijama\n5) Kontrola ostvarenja programa i planova\nKontrola međunarodnog marketinga\nKontrola međunarodnog marketinga je nezaobilazna funkcija marketing menadžmenta u savremenim uslovima i sastavni deo merenja i ocenjivanja ukupne uspešnosti preduzeća, a posebno njegove međunarodne angažovanosti. Reč je o preocesu merenja i ocenjivanja rezultata sprovođenja marketing strategija i planova i preduzimanja korektivnih akcija kako bi se obezbedilo dostizanje marketing ciljeva (Kotler i Armstrong 1991.). Postoje četiri tipa kontrole: kontrola godišnjih planova, kontrola profitabilnosti, kontrola efikasnosti i strateška kontrola.\nPrva dva tipa matketing kontrole predstavljaju kombinaciju ekonomske analize i metodologije proizašle iz marketing koncepta, a strateška kontrola marketing aktivnosti podrazumeva sofisticiranu aktivnost koja se sprovodi periodično i obuhvata sve važnije marketing aspekte ukupnog poslovanja.\nSvrha godišnjih planova je da se osigura da kompanija ostvaruje svoje ciljeve na polju prodaje i profita, kao i druge godišnje ciljeve. Suštinu kontrole godišnjih planova čini četvorostepeni proces upravljanja ciljevima koji se sastoji od: postavljanja godišnjih ili kvartalnih ciljeva, praćenje tržišnih performansi kompanije, utvrđivanje uzroka većih tržišnih devijacija i utvrđivanje postupaka kako bi se smanjio gep između ciljeva i trenutne pozicije.\nOvaj tip kontrole se sprovodi na svim nivoima ali je primarna odgovornost visokog i srednjeg menadžmenta. Za implementaciju ovog tipa kontrole koriste se sledeći alati: analiza prodaje, analiza tržišnog učešća, marketing expense-to-sales analiza, finansijska anliza i marketing scorecard analiza.\nKontrola profitabilnosti pomaže pre svega da se donese odluka o tome da li neki proizvod ili marketing aktivnost treba da se proširi, redukuje ili eliminiše. To se postiže putem određivanja takozvanih funkcionalnih troškova koji se povezuju sa prodajama svakog tipa kanala. Ona indikuje relativnu profitabilnost raznih kanala prodaje, proizvoda, tržišta i drugih marketing entiteta.\nKotler u svojoj klasifikaciji kontrole ističe i kontrolu efikasnosti koja se po prirodi nadovezuej na kontrolu profitabilnosit. Ovo nastaje kada se u prethodnom tipu kontrole otkriju određeni nedostatci i kada menadžment počne da preispituje da li postoje efikasniji načini da se upravlja prodajnom sijom, advertajzingom, unapređenjem prodajom i distribucijom .\nStrateška kontrola se sprovodi putem alata: revizija marketing efikasnosti i marketing audit. Slični postupci se praktikuju i u ostalim aspektima poslovanja među kojima je i najraširenija finansijska revizija (finansijski audit). Svi ti oblici provere odgovarajućih performansi firme predstavljaju instrumente procesa menadžment provere odnosno menadžment auditinga.\nSuština međunarodnog marketing auditinga je u merenju mogućnosti i prepreka u okruženju i moći preduzeća u isto vreme. To pomaže menadžmentu da izabere poziciju u okruženju pro čemu se odluka o izboru zasniva na poznavanju svih relevantnih faktora (McDonald, 1984.).\nKorisnost marketing auditinga proističe iz tre ključna elementa:\n• analiza eksternog okruženja i interne situacije preduzeća,\n• ocene performansi u proteklom vremenu uključujući i sadašnje aktivnosti,\n• upoznavanje sa mogućnostima i preprekama koje se mogu javiti u budućnosti odnosno narednom periodu.\nKao neka vrsta dijagnostičkog mehanizma, marketing auditing se sprovodi revizijom odnosno proverom kroz tri veoma važna segmenta za realizaciju marketing napora. Reč je o marketing proveri:\n• okruženja sa mogućnostima i preprekama koje su prisutne,\n• marketing sistema,\n• konkretne marketing aktivnosti.\nMarketing auditing se ne odnosi samo na proveru marketing sektora, nego se merenja sprovode po kriterijumima značaja svih aktivnosti i funkcija u preduzeću sa stanovišta marketing efikasnosti. To znači da je reč o specifičnoj, detaljnoj i vremenski rastegljivoj aktivnosti koja se sprovodi po utvrđenoj šemi odnosno programu. Kotler (1991.) ističe da je marketing auditing obuhvatno, sistemsko, samostalno i periodično ispitivanje marketing okruženja preduzeća (ili pojedinačnih poslovnih jedinica), ciljeva, strategija i aktivnosti, sa svrhom utvrđivanja eventualnih problematičnih tačaka i mogućnosti koje su na raspolaganju, da bi se na osnovu toga napravio plan akcija koje treba da unaprede ukupne performanse preduzeća.\nKao kompleksna aktivnost marketing auditing se sastoji iz više ciljeva kao što su:\n• provera marketing okruženja:\n- makrookruženje (demografija, ekonomska, politička, kulturna dimenzija, prirodni i tehnološki faktori),\n- operativno okruženje (tržišta, potrošači, konkurenti, kanali distribucije, logistika, dobavljači, javnost, servisne firme),\n• provera marketing strategije (misija, opšti i posebni marketing ciljevi, oslonci strategije),\n• provera marketing organizacije (formalna struktura, funkcionalna i međufunkcionalna efikasnost),\n• provera marketing sistema (MIS, marketing planiranje, marketing kontrola, sistem razvoja novih proizvoda),\n• provera marketing produktivnosti (profitabilnost, troškovni aspekti efikasnosti),\n• provera funkcionisanja marketing instrumenata (proizvod, cene, distribucija, skonomska propaganda, unapređenje prodajePR i strategije, politike i ciljevi).\nSigurno je da bi rezultati marketing auditinga u svakom preduzeću otvorili niz pitanja na koje bi menadžment strukture morale dati odgovore. Uobičajeno je da se deo procesa marketing auditinga obavlja putem upitnika, odnosno anketiranjem, kojim su obuhvaćeni menadžeri gotovo svih profila, a sumiranjem rezultata dobija se uvid u način kako se u firmi sagledava ukupna marketing efikasnost. Takva provera je rađena u nizu poznatih firmi kao što su McDonalds, IBM, P&G, GE, itd. Svaka provera ovog tipa bi u večini firmi ukazala na neophodnost promena u nekoj od pomenutih šest oblasti.\nOrganizacija međunarodnog marketinga\nOrganizacija marketinga je menadžment aspekt koji je vrlo često neadekvatno tretiran, površno posmatran i formalno rešavan bez ulaženja u njegovu suštinu koja se kao bumerang vraća preko neefikasnosti realizacije ukupnog marketing napora i serije konflikata. U isto vreme, rešavanje problema marketing okruženja je kompleksno, multidimenzijalno i specifično pitanje konkretnog preduzeća koje se ne može jednostavno rešiti samo izborom strukturne mape firme jer ne postoji „prava“ šema sama po sebi kao što je nemoguće da marketing organizacija efikasno funkcioniše na tržištu ako preduzeće nema odgovarajuće postavljenu i razvijenu strategiju, ciljeve i kultruru firme.\nMeđunarodne aktivnosti ili međunarodna orijentacija još više utiču na složenost i kompleksnost organizacione strukture preduzeća zbog strateškog značaja međunarodnih operacija za firmu sa jedne i potrebe da se omogući kontrola, odnosno upravljanje u uslovima postojanja različitih operativnih i geografskih dimenzija poslovanja, sa druge strane.\nPojačavanje međunarodnog poslavanja realno stvara pritisak ka centralizaciji radi postizanja optimalne koordinacija, integracije i kontrole, a u isto vreme sve prisutnija ratličitost i obimnost uticaja iz okruženja u kome se nalazi preduzeće zahteva prilagođavanje strategija pa samim tim i pritiske ka decentralizaciji (Toyne i Walters, 1989.).\nU kreiranju organizacije međunarodne firme nužno je pojasniti ključne momente kao što su:\n- koja će strateška dimenzija (ili dimenzije) u poslovanju firme biti naglašena,\n- koji tip formalne strukture će se koristiti u organizovanju aktivnosti firme,\n- do kog stepena će se centralizovati odlučivanje,\n- koji će se sistem odnosno proces planiranja koristiti.\nU principu, marketing organizacija je uslovljena organizacionim ciklusom preduzeća kao i nizom eksternih faktora.\nOvo je bitno jer organizaciona mapa firme mora da odgovara ili da bude u funkciji ostvarivanja osnovnih strateških usmerenja firme. Jasno se, da kompanije koje imaju globalni strateški fokus po logici stvari teže integralnoj organizaciji, a kompanije koje su prihvatile nacionalne (multinacionalne) okvire strateškog fokusiranja opredeljuju se za koordinaciju u organizaciji po ciljnim tržišnim ili strateškim sgmentima.\nBez obzira što u oba slučaja postoji razlika u pristupu, to ima implikacije u značajnom stepenu na definisanje funkcionalnih aktivnosti, aktivnosti u vezi proizvoda, regionalnih aktivnosti ili angažovanja po zemljama i tržištima, itd. Tako uspostavljena struktura određuje i formalne veze koje postoje u okviru sistema preduzeća, oblikuje takozvanu kulturu firme (corporate culture), pa i neformalne veze koje se uspostavljaju između menadžera, ali i pitanje da li će odlučivanje biti centralizovano ili decentralizovano.\nBrojni su faktori koji utiču na izbor formalne orijentacione strukture međunarodne firme:\n- faktori okruženja\n- profil i stanje tržišta na koje je orijentisana firma,\n- specifičnost faktora unutar firme (profil)\nNjihov uticaj definiše fokus aktivnosti firme i stepen osposobljenosti za uspostavljanje odgovarajućeg organizovanja.\nMada je uticaj spoljnjih faktora (okruženje i tržište) bitan, ipak su presudni faktori u okviru firme (spoljni faktori su isto za sve učesnike na tržištu). Među njima Toyne i Walters (1989.) posebno ističu:\n- strateški značaj sadašnjih i budućih međunarodnih aktivnosti za firmu,\n- osnova (poreklo) firme i njeno međunarodno iskustvo,\n- stepen diversifikovanosti proizvoda i tržišta u međunarodnom poslovanju firme,\n- karakteristike i filozofija (pristup) menadžmenta prema međunarodnim aktivnostima,\n- međunarodno iskustvo, veština i sposobnost menadžmenta firme,\n- mogućnost i sposobnost prilagođavanja postojeće organizacione kulture u skladu sa zahtevima novih organizacionih prilagođavanja.\nTri su strateški najvažnije dimenzije aktivnosti međunarodnih kompanija koje se mogu identifikovati kao okviri sa postavljanje organizacije:\n- funkcije (proizvodnja, finansije, marketing, kadrovi, R&D),\n- proizvod (grupe proizvoda ili poslovna područja svrstana po sličnosti na bazi tehnologije, primene, potrošača),\n- geografska raširenost (usmerenost na pojedina tržišta, segmente ili po ostalim kriterijumima: globalne potrebe, globalna tražnja itd.).\nNa toj osnovi ili kombinacijom strateških dimenzija formira se organizacioni okvir. Kod iskusnih firmi ili firmi koje su se potupno uključivale u međunarodni marketing aktivnosti prsutna je evolucija i organizaciono prilagođavanje kako su međunarodne aktivnosti dobijale na intenzitetu. Većina velikih ili međunacionalnih kompanija su uglavnom preko strukture majka – ćerka razvijale globalno poslovanje tj. divizionu organizaciju po proizvodima, dok su američke jednostavno zadržavale međunarodni divizionalni pristup (poseban deo kompanije zadužen za međunarodno poslovanej) koji je obično bio proširivan određivanjem posebnih rukovodstava po proizvodnim ili regionalnim karakteristikama u okviru tako izdvojenih divizija.\nZa globalne korporacije kao naslednike multinacionalnih kompanija karakterističan je integralni pristup, što znači sinhronizovanje ukupne organizacije firme vodeći računa o sve tri pomenute strateške dimenzije aktivnosti gde je jedino geografska dimenzija tretirana istovetno kod svih – svetsko tržište se uzima kao kriterijum.\nOrganizaciona pozicija marketinga u različitim fazama međunarodne uključenosti preduzeća opredeljena je pristupom ili odnosom prema međunarodnim marketing aktivnostima. Sa tog stanovišta bi mogli razlikovati tri osnovna vida pojavnih oblika organizacije u međunarodnom marketingu prvenstveno sa stanovišta marketing strategije koje sledi organizaciona struktura:\n• izvozno orijentisana organizacija marketinga (subsidijarna struktura)\n• multinacionalno orijentisana organizacija (diviziona struktura)\n• globalno orijentisana organizacija\nIzvozno orijentisana organizacija marketinga je karakteristična za početne faze međunarodnog marketing angažovanja kod firmi koje su uglavnom napustile pasivni (spoljno-trgovinski) pristup i opredelile se za razvijanje izvoznog marketing koncepta. Odeljenje izvoza može biti deo marketinga (varijanta b) ili odvojena služba (varijanta a). Međutim, međunarodne marketing aktivnosti se mogu realizovati i osnivanjem stalnih ogranaka ili svojih kompanija zaduženih sa poslovanje i razvijanje pojedinih tržišta. To nisu samostalne firme pošto odgovaraju rukovodstvu matičnog preduzeća, i ovaj nešto razvijeniji tip izvozno orijentisanog marketing organizovanja često se naziva i subsidijarnim tipom organizacije međunarodnog marketinga.\nSuština ovog modela organizacije marketinga je realizovanje ciljnog, odnosno ukupnog tržišta preduzeća na domaće i inostrano sa naglašenijim značajem razvijanja proizvodnje na domaćem tržištu. Uključivanje u licencne aranžmane se više shvata sa tehnološkog aspekta a manje kao međunarodna marketing strategija. Širenjem mreže subsidijarnih organizacija odelenje izvoza gubi smisao,a korišćenje mogućnosti za razvijanje zajedničkih ulaganja polako počinje da vrši pritisak ka reorganizacijama koje obuhvataju ne samo marketing nego i proizvodnju i ostale funkcije.\nDiviziona organizacija znači centralizovanje međunarodnih operacija u jednom organizacionom delu firme zaduženom za sve poslove koji se obavljaju van nacionalnog tržišta. Međunarodni marketing je u domeni ove dimenzije, mada se može ostvariti koordinacija u marketing planiranju i sprovođenju strategija sa delom firme koji je zadužen za matično tržište. Kod preduzeća koja imaju širi proizvodni program postoji diviziona organizacija i kod proizvodnje u zemlji, tako da lociranje međunarodnog marketinga u međunarodnoj diviziji vrlo često omogućava koordiniranje međunarodnih marketing aktivnostii za divizije u zemlji. Takve organizacije podsećaju na federaciju nacionalni organizacija kompanije zaduženih za pojedina nacionalna tržišta. U narednoj fazi divizione organizacije kompanije, razvijaju se divizije po proizvodima (grupama proizoda) u kombinaciji sa međunarodnom divizijom koja okuplja ogranke firme po zemljama ili regionima.\nDiviziona organizacija je svrstana u grupu multinacionalne marketing organizacije jer se međunarodna diviziona struktura u koordinaciji sa delovima firme u matičnoj zemlji usmerava na više tržišta i zadužena je za međunarodne marketing operacije. U mnogim evropskim firmama međunarodna divizija je najznačajniji deo firme, jer je potencijal marketing tržišta mali i ekspanzivne firme su našle prohodnost za svoje programe na drugim tržištima (primer su Nestle i Philips). Sličan je slučaj i sa japanskim firmama. Američke velike firme su bile u drugom položaju i svoju međunarodnu ekspanziju su uglavnom valorizovale uspešnije sa otvaranjem procesa globalizacije svetskog tržišta uz zadržavanje ili proširivanje međunarodnog divizionog pristupa (u ukupnoj, ali i marketing organizaciji).\nGlobalno orijentisana organizacija marketinga javlja se kroz oblike koji podrazumevaju integraciju aktivnosti na domaćem i ostalim tržištima za razliku od prethodna dva vida organizacije. Kompanije ne prave takvu razliku već se marketing napor posmatra na nivou svetskog tržišta.\nMoguće je razlikovati pet osnovnih tipova organizacione strukture:\n• po prizvodima (gde su proizvodne divizije zadužene, kako za proizvodnju, tako i marketing širom sveta),\n• geografska organizacija (gde su formirane divizije po geografskom principu i one kao delovi firme preuzimaju sve poslove u vezi sa proizvodnjom i marketingom na teritoriji koju pokrivaju),\n• funkcionalna organizacija (funkcionalna područja kao marketing, finansije, proizvodnja itd. su razvijena za ukupno svetsko tržište),\n• Organizaciona struktura po potrošačima (firma definiše posebne grupe potrošača na svetskom nivou),\n• Kombinovana (hibridna) organizacija.\nOrganizacija po proizvodima je najčešće korišćen oblik od strane velikih međunarodnih firmi posebno multinacionalnih i globalnih korporacija. One su obično organizovane po strateškim poslovnim jedinicama (SBU) i ovakav pristup omogućava da svaka ovakva jedinica vodi računa o marketingu svoje linije proizvoda na svetskom nivou. Posebno je zastupljena kod robe široke potrošnje s obzirom da svetske firme imaju širok asortiman ponude, a prihvaćena je i u industrijama gde je za ostvarivanje konkurentske pozicije značajno tržišno učešće. Na nivou kompanija koje koriste ovakvu organizaciju vrlo je bitna koordinacija aktivnosti u vezi različitih proizvodnih grupa da bi se izbeglo dupliranje nekih suštinskih aktivnosti (marketing istraživanje, promocija). Takvu organizaciju maju Ciba-Geigy, J&J, Black & Decker itd.\nGeografski pristup organizaciji je po učestalosti primene odmah iza prvog i obično ne podrazumeva da se prednost daje regionu ili zemlji gde se nalazi formalno sedište firme već odabrane geografske destinacije imaju svoja definisana mesta.\nPlaniranje, istraživanje i kontrola aktivnosti je obično zadatak koji se obavlja u sedištu top-menadžmenta. Organizacija marketinga po ovom principu omogućava koncentraciju po specifičnosti pojedinih regiona ako je to bitno sa stanovišta firme. Mnoge firme su, čak menjale svoje sedište zbog značaja pojedinih regiona za njihovo poslovanje.\nOvaj pristup praktikuju međunarodne firme koje imaju proizvodne kapacitete širom sveta po nekakvoj specijalizaciji od ranije, pa svaki region ima i posebnu proizvodnju. Međutim, u praksi ima slučajeva da se kapaciteti za pojedine linije razvijaju na svetskom nivou uz poštovanje regionalnog pristupa(uključujući pojedine države). Kod ovog tipa organizacije bitna je jasna podela zaduženja u poslovima marketinga, istraživanja i razvoja, pa i finansija između vrhunskog menadžmenta i regionalnih ogranaka.\nFunkcionalna organizacija se javlja obično u slučajevima kada firma ima ograničen broj proizvoda ili potrošača, odnosno kupaca. Vrlo je bitna interakcija između pojedinih funkcija. Ovaj tip organizacije se javlja kod svetskih firmi u rudarstvu ili energetici što je povezano sa dugoročnim ciklusima rada i trajanja poslovnih operacija (npr. istraživački radovi u naftnoj industriji, itd.) ukoliko firma ima razvijene i neke druge proizvodne linije. Funkcionalna organizacija podrazumeva jedinstveno funkcionisanje marketing funkcije na nivou firme.\nSličan je slučaj i kod organizacije marketinga po potrošačima koje se razlikuju između sebe tako što se marketing aktivnosti organizaciono usmeravaju prema profilu ovih grupa. To je i slučaj kada firma plasira iste proizvode ali postojanje specifičnih grupa potrošača (kupaca) zahteva druge metode i stručnost za obavljanje ukupnih marketing aktivnosti. Primera radi, moguća je podela potrošača na pojedine potrošače, firme i državne kupovine (kada se pojedine vlade javljaju kao cilj marketing napora). Razlika je i u procesu kupovine koji prethodi odlukama o kupovini proizvoda ili usluga od strane pojedinačnih potrošača preduzeća ili vlada i njihovih agencija. U međunarodnom marketingu su te posebnosti još više izražene, a značajna je i veza sa finansijskom dimenzijom (međunarodni krediti, državna pomoć, međunarodni aranžmani, valutni obračuni, itd.).\nKombinovana (hibridna) organizacija podrazumeva kombinaciju elemenata dva ili više modela, odnosno organizacionih profila koji se primenjuju simultano. Obično se u organizaciji marketinga na taj način ostvaruje potrebno fokusiranje na proizvod, geografsku lokaciju ili potrebne funkcije. Koristi se i u određenim periodima pre prelaska na neku novu formalnu organizaciju, naprimer često u slučajevima spajanja firmi kada se želi postizanje rezultata i na kratak i na dug rok.\nSkoro da je pravilo da „čist“ tip organizacije ne postoji u praksi, jer svaka firma pronalazi odgovarajuća rešenja koja praktično daju rezultate. Jedan primer kombinovane organizacije predstavlja i poznati Procter & Gamble. On ima bazičnu organizaciju po proizvodima, ali je međunarodno poslovanje podelio po kontinentima – ima četiri kontinentalne grupe. Međutim, marketing poslovanje u Evropi je podelio na pet segmenata – Severnu Evropu, Centralnu Evropu, Južnu Evropu, Afriku sa Bliskim Istokom i pan-evropski segment za pelene i piće. Isto primenjuje organizaciju po proizvodnim divizijama, sve linije proizvoda u Evropi su marketinški organizaciono objedinjene u četiri regionalne celine, osim pelena i programa pića koji imaju pan-evropsku organizaciju.\nKada je reč o organizaciji međunarodnog marketinga pominje se praksa jednog broja multinacionalnih i globalnih kompanija čiji model organizacije se naziva matrična organizacija. Ona je nastala iz težnje velikih korporacija (koje po pravilu razvijaju praksu nezavisnosti pojedinis poslovnih aktivnosti po SBU) da omoguće na korporativnom nivou planiranje, organizovanje, i kontrolu svih SBU, kritične mase resursa, strategija i geografske pokrivenosti. SBU su kod globalnih korporacija postavljene na globalni nivo odnosno sa orijentacijom na svetsko tržište, ali se uz to paralelno primanjuju drugi kriterijumi u organizaciji marketinga koji i suštini služe kao spona između nezavisnih SBU.\nEastman Kodak ima proizvodne divizije postavljene na globalnom nivou, ali u marketing organizaciji koristi geografsku podelu po kontinentima i u okviru toga po ograncima po zemljama da bi na taj način povezao nezavisne proizvodne operacije putem praćenja marketing aktivnosti po regionalnom principu.\nPhilips ima osam proizvodnih divizija, ali marketing aktivnosti deli na tri tipa organizacija po zemljama. U grupu ključnih tržišta (SAD, Japan, Francuska) divizije pored proizvodnje upravljaju i marketing aktivnostima, dok u grupi „lokalna tržišta“ proizvodne divizije ne organizuju marketing aktivnosti,a eventualnu proizvodnju usmeravaju samo za lokalne potrebe. Za treći grupu takozvanih „velikih tržišta“ imaju drugačiji pristup – tu se praktikuje interakcija sa lokalnim ogrankom, jer proizvodi se obezbeđuju iz kompanijskih globalnih izvora, a za marketing na lokalnom tržištu je zadužena lokalna firma.\nU ova dva pomenuta slučaja reč je bilo o dvodimenzijalnoj matrici (proizvodni i geografski kriterijumi). Međutim, firma Dow Chemicals koristi trodimenzionalnu matricu: sastoji se od šest geografskih područja, tri važne funkcije (marketing, proizvodnja i istraživanje) i proizvodnih grupa (ima 70 proizvoda) slične eksperimente su radili Philips i Ciba – Geigy. Funkcionisanje matrične organizacije zahteva dobru saradnju menadžera zaduženih za poslovne oblasti, funkcionalnih menadžera i menadžera zaduženih za strateiju.\nSa druge strane, operativni menadžeri koji deluju na srednjem nivou kompanijske strukture moraju biti dobro obučeni i osposobljeni da mogu da savladaju sve probleme koji proizilaze iz davanja izveštaja i primanja instrukcija od „dva šefa“ – primera radi, onoga ko je zadužen za liniju proizvoda sa kojima radi i onoga koji je zadužen za teritoriju na kojoj radi.\nMetrična struktura omogućava korporacijama da prate izazove globalizacije: biti u isto vreme globalna i lokalna firma, biti veliki i mali, decentralizovan i sa centralizovanim obaveštavanjem po više dimenzija – jednostavno, omogućava optimizaciju poslovanja sa globalnog aspekta, a u isto vreme i maksimiziranje performansi firme na lokalnom nivou (Czinkota i Ronkainen, 1995.). Bez obzira na razne modalitete organizacije međunarodnog marketinga sa nizom specifičnih modifikacija koje svaka ozbiljna međunarodna firma sigurno čini, mogli bi istači da se ključni princip organizacije nalazi u procesu evolucije rešenja. To je odnos uspostavljanja odgovarajuće organizacione strukture i potrebne reorganizacije koja se javlja kao nužnost, ne samo rasta i razvoja međunarodne firme, nego i stalnih promena u međunarodnom makreting okruženju.\nImperativi sve veće internacionalizacije i globalizacije poslovanja predstavljaju izazov za preduzeća i njihove međunarodne marketing aktivnosti. Jasno je da dinamika i međuzavisnost subjekata na tržištu otvara potrebu adekvatnog i efikasnog upravljanja marketing aktivnostima. Marketing menadžment je pristup koji se primenjuje prilikom izlaska na međunarodno tržište a sastoji se od planiranja, kontrole i organizacije marketinga koji su organski povezani.\nPlaniranje je proces usaglašavanja resursa i ciljeva preduzeća sa aktuelnim i budućim mogućnostima na tržištu. Ovaj proces se ne može shvatiti kao instrument za eliminisanje rizika. Planiranje se sprovodi upravo kako bi se preduzeće upoznalo sa rizicima i kako bi bilo spremno za nepredviđene događaje.\nKada se govori o kontroli treba naglasiti da je ovde reč o preocesu merenja i ocenjivanja rezultata sprovođenja marketing strategija i planova i preduzimanja korektivnih akcija kako bi se obezbedilo dostizanje marketing ciljeva. Ona predstavlja proveru aktuelnog stanja u poređenju sa marketing planovima, šta je ostvareno i kolika su odstupanja od cilja i razlozi takvog stanja da bi se u korektivnoj akciji približili onome što je planirano. Na ovaj način ona predstavlja vodilju sa ostvarivanje marketing planova i strategija.\nOrganizacija je vrlo često ključni faktor efektivnosti implementacije martketinga. Ovaj deo marketing menadžmenta je često zaposavtljan i loše tretiran iako predstavlja kritičan momenat. Bez obzira na to koliko su ciljevi i planovi dobro postavljeni, sav trud pada u vodu ukoliko ne postoji adekvatna organizacija da ih podrži.\nTakođe je veoma bitno naglasiti da se marketing menadžment mora prilagoditi strateškom usmerenju kompanije. Planiranje, kontrola i organizacija imaju drugačiju strukturu u slučaju globalnog strateškog fokusa, a drugačiju u slučaju nacionalnog strateškog fokusa kompanije.\n Jović M. Međunarodni marketing (2006.), IntermaNet Beograd\n Philip Kotler, “Marketing Management, Milenium Edition (10 edition)“, Prentice-Hall, 2000.\n Geoff Lancaster, Lester Massingham, „Essentals of Marketing Management“, Taylor and Francis e-Library, 2010.


Uskoro i novi Renault Megane RS sa 300KS ! | Moj Svet Brzine - Djordje Djenic\nNaslovna » Industrija » Uskoro i novi Renault Megane RS sa 300KS !\nUskoro i novi Renault Megane RS sa 300KS !\n9. август, 2017.\nRenault Sport je krajem maja u Monaku promovisao novu generaciju Megana RS, ali tada i dalje sa kamufliranim eksterijerom.\nU međuvremenu je u javnost procureo komplet patnetnih slika ovog hot hatch modela (za to je kriv WIPO – World Intellectual Property Organization), čija zvanična premijera će najverovatnije biti održana u septembru, na sajmu automobila u Frankfurtu.\nKako bilo, novi Megane RS će se kupcima nuditi samo u formi hatchbacka sa 5 vrata, što je recept još ranije primenjen i kod manjeg Clia RS.\nMegane RS nove generacije će raspolagati sa više od 300KS (pod haubom će po svemu sudeći biti 1,8 litarski turbo četvorocilindraš), pri čemu će se u RS paketu između ostalog naći i agresivniji eksterijer, veći alu točkovi, sportsko ogibljenje, jače kočnice, sportski izduvni sistem, kao i modifikovani enterijer sa sportskim sedištima i volanom.\nNovi Megane RS će i dalje nuditi sa prednjim pogonom, s tim što će imati i 4Control sistem upravljanja na sva četiri točka. Renault navodi da ovaj sistem „automobil čini okretnijim i preciznijim te mu pomaže da ostvari bolje performanse tako što s pomoću elektromagnetskog aktuatora na zadnjoj osovini upravlja zadnjim točkovima“ kao i da su „inženjeri Renault Sporta rad sistema 4CONTROL podesili na način koji automobilu obezbeđuje izuzetnu okretnost pri nižim brzinama i nenadmašnu stabilnost u bržim krivinama“.\nProizvodnja starog Megana RS je inače završena u avgustu prošle godine, a treba podsetiti da se taj model pojavio 2009. godine i da je za sedam godina proizvedeno oko 30.000 komada (koji su našli kupce u više od 30 zemalja, od Evrope, Japan, Kine, Singapura, Južne Afrike, Australije…).


GODIŠNJI IZVEŠTAJ POVERENIKA ZA 2014. GODINU O SPROVOĐENJU ZAKONA O SLOBODNOM PRISTUPU INFORMACIJAMA OD JAVNOG ZNAČAJA I ZAKONA O ZAŠTITI PODATAKA O LIČNOSTI: U POGLEDU PRISTUPA INFORMACIJAMA I PORED PROBLEMA U SPROVOđENJU ODLUKA POVERENIKA VIDLJIV NAPREDAK, DOK JE U POGLEDU ZAšTITE PODATAKA O LIčNOSTI SITUACIJA "ZABRINJAVAJUćA"\nPoverenik za informacije od javnog značaja i zaštitu podataka o ličnosti dostavio je Narodnoj skupštini Republike Srbije Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti u 2014. godini. Izveštaj je dostavljen i predsedniku Republike, Zaštitniku građana i Vladi Republike Srbije i istaknut na veb prezentaciji Poverenika.\nS tim u vezi poverenik Rodoljub Šabić, je izjavio sledeće:\n"I u 2014. godini nastavljen je kontinuirani trend sve intenzivnijeg obraćanja građana i drugih subjekata Povereniku. Taj trend je dobar kao potvrda rasta poverenja građana u instituciju Poverenika, ali i istovremeno izvesno predstavlja i potvrdu velikog broja problema u ostvarivanju prava.\nU 2014. godini Poverenik je imao u radu ukupno 11.387 predmeta (8.749 predmeta iz oblasti slobodnog pristupa informacijama i 2.638 predmeta iz oblasti zaštite podataka o ličnosti), što je za oko 15% više u poređenju sa 2013. godinom ili za oko 33% više nego u 2012. ili za 46% više nego u 2011. ili 3 puta više nego u 2010. ili čak 26 puta više nego u 2005. godini. Ovi podaci se, naravno, odnose samo na formalne postupke, broj neformalnih obraćanja građana je neuporedivo veći.\nOcene stanja u dve oblasti su bitno, dijametralno različite. S jedne strane, bez obzira na održavanje nekih hroničnih problema, pa i ponovnu pojavu nekih problema za koja smo mislili da su prevaziđena u oblasti slobode pristupa informacijama, ipak imamo kontinuiran progresivan proces, koji je po mnogo čemu sudeći, ireverzibilan. Naravno, pomenute probleme nikako ne treba potcenjivati i treba naglasiti da su oni proizvod i posledica nefunkcionisanja mehanizama koji nisu pod kontrolom Poverenika već izvršne vlasti.\nVlada, uprkos jasnim, zakonom utvrđenim obavezama ni u jednom slučaju kada je to bilo potrebno nije prinudom obezbedila izvršenje rešenja Poverenika. Lošu "praksu" Ministarstva pravde i državne uprave koje tri godine zaredom nije procesuiralo ni jednog od brojnih prekršilaca zakona, u 2014. godini praktično je nastavilo sada nadležno Ministarstvo državne uprave i lokalne samouprave. Ovakav odnos nadležnih za pokretanje prekršajnih postupaka objektivno je "poziv" na kršenje zakona.\nTakvu praksu je nužno neodložno promeniti, s obzirom na značaj transparentnosti kao i za ostvarivanje niza tranzicionih ciljeva odnosno fundamentalnih načela demokratskog društva, kao što su - dobra uprava, demokratska kontrola vlasti, racionalnost, odgovornost i posebno za borbu protiv korupcije. Potcenjivanje činjenica koje govore o nepoštovanju obaveza prema javnosti, pogotovo kad je propraćeno hroničnim odsustvom odgovornosti za kršenje Zakona o slobodnom pristupu informacijama, izvesno i neminovno udaljava od ostvarivanja većine tranzicionih ciljeva, posebno od željenih i snažno proklamovanih rezultata u borbi protiv korupcije.\nStanje u oblasti zaštite podataka o ličnosti, kao što je već rečeno, je nezadovoljavajuće i zabrinjavajuće.\nTokom 2014-te godine Poverenik je u ovoj oblasti okončao postupanje u 2200 predmeta, što je uvećanje od oko 16% u odnosu na prethodnu godinu. Međutim, za stanje u oblasti karakteristični su problemi koje nikakve aktivnosti Poverenika ne mogu da otklone budući da su glavni izvori problema van domašaja Poverenika.\nNajveći problem je potpuno odsustvo osmišljenog, strateškog pristupa na globalnom, državnom nivou, jer implementacija savremenih standarda zaštite podataka o ličnosti za svaku tranzicionu državu predstavlja izuzetno složen, državni zadatak čije rešavanje nužno podrazumeva takav pristup i angažman velikog broja subjekata.\nMeđutim, ni više od četiri godine nakon usvajanja Strategije zaštite podataka o ličnosti, iako je imala obavezu da to uradi u roku od tri meseca, Vlada nije donela Akcioni plan za sprovođenje Strategije, koja je usled toga ostala prazna proklamacija, a propušteno je da se uradi mnogo šta što je bilo i moguće i nužno.\nPored više upozorenja Poverenika na potrebu radikalnih izmena odnosno donošenje novog zakona o zaštiti podataka o ličnosti, na tom planu nije ni u 2014. godini učinjeno praktično ništa. Izostala je reakcija i na ranije "parcijalne" inicijative Poverenika pa nemamo, iako to Ustav nalaže, zakonska rešenja u veoma delikatnim oblastima obrade ličnih podataka kao što su video nadzor, biometrija, bezbednosne provere itd. Slično važi i za pristup podacima o elektronskoj komunikaciji građana.\nSuočen sa napred navedenim stanjem, Poverenik je, nastojeći da pomogne Vladi, odlučio da sačini Model novog ZZPL. Nakon primljenih sugestija tokom sprovedene javne rasprave, Poverenik je u oktobru 2014. godine, Model novog ZZPL dostavio Ministarstvu pravde i objavio ga na svojoj internet stranici, gde se i danas nalazi. Nažalost nije poznato da je Ministarstvo pravde, odnosno Vlada RS, preduzelo aktivnosti s ciljem usvajanja dostavljenog modela ZZPL ili izrade novog teksta na osnovu ovog modela.\nZaista bizarno zvuči podatak da ni šest godina od početka primene Zakona Vlada nije donela uredbu o zaštiti naročito osetljivih podataka zbog čega je zakonom zajamčena posebna zaštita naročito osetljivih podataka velikog broja lica takođe ostala samo prazna proklamacija. Usled toga, u velikom broju slučajeva obrade podataka, dolazi do povrede prava građana i to, što je posebno zabrinjavajuće, na flagrantan način i vrlo često od strane državnih organa.\nNavedeni razlozi dovode do velikog broja povreda zajamčenih ljudskih prava pa je neophodno, da svi nadležni organi, posebno Vlada Srbije i nadležna ministarstva, kvalitativno izmene dosadašnji odnos prema stanju u oblasti zaštite podataka o ličnosti."\nIzvor: Vebsajt Poverenika za informacije od javnog značaja i zaštitu podataka o ličnosti, 30.03.2015.


Privredne komore Srbije i Srema u poseti kompaniji IGB - Indjija.biz\nPrivredne komore Srbije i Srema u poseti kompaniji IGB\nPosted on 22 маја, 2015 29 јула, 2021 By admin\nPredsednik Privredne komore Srbije Marko Čadež i predsednik Sremske privredne komore Đorđe Božić sa saradnicima posetili su kompaniju IGB AUTOMOTIVE COMP DOO INĐIJA kao najvećeg i najstabilnijeg poslodavca na teritoriji Srema. Poseta je organizovana u sklopu sastanka privrednika, predstavnika lokalne samouprave i institucija Sremskog okruga u Staroj pazovi na temu „Modernizacija komorskog sistema“, kojoj je prisustvovao i direktor Agencije za ekonomski razvoj opštine Inđija Dragan Janković.\nIGB AUTOMOTIVE COMP DOO INĐIJA jedna je od najznačajnijih grinfild investicija u Srbiji i istovremeno odličan primer uspešnog i produktivnog poslovanja, ne samo na lokalnom, već i na regionalnom nivou. Osnovana je 2007. godine od strane kompanije I.G.Bauerhin GmbH iz Nemačke i bavi se proizvodnjom grejača za sedišta, grejača za volane, senzora za okupiranost sedišta automobila, kablova za grejače sedišta, električnih kontrolnih jedinica. Osnivanjem kompanije zaposleno je 133 radnika i proizvedeno svega 100.000 grejača za sedišta. Već 2008. godine, u godini kada počinje i svetska ekonomska kriza, IGB AUTOMOTIVE COMP DOO INĐIJA proizvodi 1,5 miliona grejača za automobilska sedišta, dobija sertifikat o kvalitetu ISO/TS 16949 i zapošljava još 48 radnica. Danas, kompanija ima 1.320 radnika. U toku 2014. proizvedeno je više od 10 miliona proizvoda za renomirane kupce iz auto-industrije kao što su: VW, Audi, BMW, Mercedes, Škoda, Opel, Nissan i drugi. Kupci očekuju visok nivo kvaliteta, pa se shodno očekivanju tržišta sprovode redovni auditi sistema kvaliteta i proizvodnih procesa.\nPoseta i sastanak su organizovani u cilju jačanja i poboljšanja ekonomskih prilika u zemlji, a u nameri da se privredni subjekti sa prostora Srema detaljnije informišu o mogućnostima, ulozi i značaju komorskog sistema za razvoj privrede i poboljšanje ekonomske situacije u Srbiji.\nNakon kraćeg sastanka sa rukovodstvom kompanije IGB AUTOMOTIVE i obilaska proizvodnog pogona, zaključeno je da su mogućnosti i značaj komorskog sistema veoma važan faktor za unapređenje poslovne klime u srpskoj ekonomiji. Modernizacija i reorganizacija komorskog sistema Srbije po uzoru na komore razvijenih zemalja, na principima efikasnosti, racionalizacije i funkcionalne podele posla, svakako će doprineti kreiranju boljeg ekonomskog ambijenta i većeg interesovanja stranih investitora.\nTim povodom vlasnik kompanije Jozef Hilmer obratio se prisutnima i izjavio sledeće:\n„Želeo bih u ime svih radnika i rukovodstva kompanije IGB da vas srdačno pozdravim. Radujemo se što ste pokazali interesovanje za našu kompaniju. IGB je vodeći svetski proizvođač sistema koji omogućavaju komfor u automobilima. Glavna proizvodna delatnost su grejači sedišta, grejači volana, klima sistemi i elektronske kontrolne jedinice. Osim toga, proizvodimo i senzore koji upozoravaju da pojas nije vezan i koji služe u svrhe kontrole vazdušnih jastuka“, započeo je gospodin Hilmer i dalje nastavio:\n„Sa prodajom, razvojem i proizvodnjom u Kanadi i Meksiku, zastupljeni smo na američkom tržištu. Takođe u Kini postoji prodaja, razvoj i proizvodnja za tamošnje potrebe. Sedište naše kompanije nalazi se u mestu Grindau kod Frankfurta. Sa dve fabrike u Nemačkoj, jednom u Češkoj i proizvodnim pogonom ovde u Inđiji isporučujemo proizvode našim kupcima u Evropi“, rekao je vlasnik kompanije IGB.\nOn je dalje istakao da je ponosan na sve što je učinjeno u Inđiji u poslednjih sedam godina. Godišnje se zapošljava otprilike 200 radnika, tako da trenutno u ovom proizvodnom pogonu radi preko 1.300 radnika. Može se predvideti da će u nekom srednjoročnom periodu ovde biti zaposleno 2.000 radnika. Nov proizvodni pogon je u potpunosti iskorišćen, tako da je u planu izgradnja novog dela fabrike u cilju proširenja postojeće.\n„Za mene je investicija ovde u Srbiji uspešna priča koju bismo rado želeli da nastavimo. Pored zadovoljstva naših kupaca na prvom mestu stoji i zadovoljstvo naših radnika. Pozitivne ocene od strane kupca i mala fluktuacija zaposlenih govori da smo na pravom putu. Pored proizvodnje planiramo da ovde u Inđiji proširimo razvoj procesa i proizvoda. U te svrhe smo zaposlili određen broj inženjera koji u saradnji sa centralom koncerna i svojim znanjem potpomažu jačanje konkurentnosti kompanije IGB širom sveta. Mi smo sa našim još uvek mladim preduzećem ovde u Inđiji tek na početku razvijanja poslovnih delatnosti i ubeđeni smo da uz Vašu podršku može još mnogo toga da se stvori“,\nU razgovoru sa Čadežom i Božićem istaknuta je neophodnost dalje saradnje, intenzivnije komunikacije i aktivnog učešća kompanije IGB u komorskom sistemu kako u smislu postojećeg iskustva, tako i u vidu edukacije i pružanja podrške manjem i srednjem preduzetništvu.\nTim povodom generalni menadžer kompanije IGB Dalibor Berić izjavio je sledeće:\n„Modernizacija i reorganizacija komorskog sistema Srbije po uzoru na komore razvijenih zemalja, pre svega Austrije i Nemačke, na principima efikasnosti, racionalizacije i funkcionalne podele posla, svakako će doprineti kreiranju boljeg ekonomskog ambijenta i većeg interesovanja stranih investitora. Jake ekonomije podrazumevaju i jake privredne komore, koje omogućavaju organizovan kontakt privrednika sa najvišim organima vlasti i uticaj privrede na kreiranje ekonomske politike. U tom smislu, veoma je važna ne samo modernizacija komorskog sistema Srbije, već i neprestana komunikacija sa privrednicima, na osnovu čijeg se iskustva mogu unaprediti postojeći uslovi poslovanja i savladati problemi sa kojima se mi privrednici svakodnevno suočavamo. Sigurni smo da iskustvo kompanije IGB može biti od velikog značaja, kako komorskom, tako i privrednom sistemu u celini“, zaključio je Dalibor Berić.


Crna Gora postala punopravni član prestižne Evropske organizacije za molekularnu biologiju\nDatum objave: 27.11.2017 18:45 | Autor: Ministarstvo nauke\nCrna Gora je postala svečano punopravni član Evropske organizacije za molekularnu biologiju (EMBO) sa centrom u Njemačkoj, odlučeno je nakon zvaničnog glasanja na Savjetu EMBC 27. novembra u Hamburgu. Crnogorsku delegaciju je predvodila ministarka nauke dr Sanja Damjanović.\nNa sastanku Savjeta EMBC i EMBL 27. i 28. novembra u Hamburgu, Njemačka, aplikaciju Crne Gore za punopravno članstvo su predstavili ispred Ministarstva nauke ministarka dr Sanja Damjanović i doc. dr Danilo Mrdak sa Prirodno-matematičkog fakulteta Univerziteta Crne Gore.\nTokom prezentacije urađen je osvrt na sistem edukacija i obuka za naučnike u Crnoj Gori, kao i planove za budući razvoj naučnih politika iz oblasti molekularne biologije i molekularne medicine. Na Savjetu su predstavljeni primjeri projekata koji se trenutno sprovode na univerzitetima u Crnoj Gori, kao i projekti koji su u fazi planiranja. Delegati su odgovarali na pitanje investiranja u nauku i istraživanje, te broju naučnika koji mogu raditi u ovim prestižnim naučnim organizacijama.\nMinistarka Damjanović je upoznala članove Savjeta sa trenutnim aktivnostima Ministarstva nauke Crne Gore, Regionalnim projektom – upostavljanje naučnog instituta na prostoru Jugoistočne Evrope i pristupanjem u punopravno članstvo na CMS eksperimentu u CERN-u. Učešće u EMBO i EMBL organizacijama upravo bi omogućilo da se izgradi ekspertiza za prvu opciju Instituta – „Synchroton light source“, a koja je usko povezana sa njihovim oblastima.\nU tom kontekstu, ministarka je naglasila da Crna Gora želi da se priključi EMBO i EMBL jer su internacionalizacija, kao i pristupanje međunarodnim organizacijama i eminentnim naučnim institucijama prioriteti Ministarstva, što će povećati učešće u programu EU Horizont 2020, uticati na smanjenje odliva talenata, kao i pospješiti otvaranje startapova.\nDoc. dr Danilo Mrdak je tokom prezentacije istakao da članstvo u EMBO pruža priliku da se istraživači iz Crne Gore povežu sa najboljim evropskim laboratorijama i timovima koji u njima rade, te zajedno konkurišu za evropske projekte iz ovih oblasti.\nNajveću korist imaće studenti doktorskih studija koji će moći da pohađaju EMBL I EMBO programe obuka. EMBL i EMBO pružaju mogućnost pohađanja doktorskih i postdoktorskih studija, kao i aktivno uključivanje mladih istraživača u međunarodne projekte koje realizuju ove dvije institucije, a što će našim naučnicima omogućiti korišćenje najsavremenije tehnologije iz oblasti molekularne biologije i medicine.\nMladim naučnicima dostupne su EMBO stipendije za postdoktorska istraživanja. Preko sto naučnika takođe svake godine ima priliku da bude korisnik kratkoročnih stipendija EMBO-a, nakon kojih u laboratorijama u matičnim institucijama mogu da koriste novostečene vještine i znanja i budu kontakt osoba za saradnju sa EMBO. Takođe, EMBO nudi i program Mladih istraživača EMBO, koji je započeo 2000. godine. EMBO mladi istraživači se biraju na godišnjem nivou, a 73 aktuelna člana, zajedno sa 384 bivših članova programa i primalaca EMBO grantova, čine mrežu vodećih naučnika u Evropi.\nEvropska laboratorija za molekularnu biologiju (EMBL) je jedna od vodećih svjetskih istraživačkih institucija. Evropska organizacija za molekularnu biologiju (EMBO) okuplja preko 1.700 naučnika iz Evrope, a glavni ciljevi su podrška talentovanim istraživačima, razmjena naučnih informacija, i pomoć u izgradnji evropskog istraživačkog okruženja gdje naučnici mogu da rade na svojim istraživanjima.


Rastuća dužnička kriza u južnoj Evropi jedna je od ključnih tema današnjeg samita EU. U Briselu se strahuje da bi ogromni javni dugovi pre svega u Grčkoj, ali i u Portugaliji i Španiji, mogli da se prošire i na ostale članice bloka i ugroze stabilnost i samog evra kao zajedničke valute.\nPredsednik Evropskog saveta Herman van Rompej rekao je danas u Briselu da je postignut dogovor za spasavanje Grčke iz budžetske krize.\nOn je govorio posle sastanka održanog iza zatvorenih vrata na kome su bili grčki premijer Jorgos Papandreu, francuski predsednik Nikola Sarkozi, nemačka kancelarka Angela Merkel, predsednik Evropske centralne banke žan Klod Triše i predsednik Evropske komisije Žoze Manuel Barozo.\nMerkel je rekla da Evropska unija "neće napustiti Grčku" koja je suočena s budžetskim problemima, ali je i naglasila da Atina treba da poštuje zajednička "pravila" o deficitu.\nDanašnji samit je prvobitno bio zamišljen kao prilika da prvi predsednik EU izloži svoje viđenje o funkcionisanju bloka u narednom periodu.\nMeđutim, grčka dužnička kriza, uprkos obećanjima vlade u Atini o radikalnim reformama, izaziva zabrinutost na starom kontinentu. Tako je odlazeći komesar za finansije Vakin Almunia izjavio da Evropska unija mora da reaguje kako bi sprečila krizu.\nGrčka je već pogođena štrajkovima zaposlenih u javnom sektoru, među njima i u poreskim uredima, što podriva vladinu spremnost da smanji troškove primenom neophodnih mera štednje\n„Teška situacija u Grčkoj izaziva zabrinutost u evro zoni kao i u Evropskoj uniji u celini, jer veliki i dugotrajni spoljni i unutrašnji debalansi prete makrofinansijskoj stabilnosti zemlje sa ozbiljnim rizikom od širenja u ostatak evropskog bloka.“\nDug u javnom sektoru Grčke, kao i u Portugaliji – sada prevazilazi njihov društveni proizvod. Španija nije daleko od te situacije. Sve tri zemlje moraju da vrate ove godine nekoliko desetina milijardi evra kredita. Međutim, to postaje sve teže zbog rasta kamatnih stopa na nova zaduživanja.\nU međuvremenu, sve tri vlade imaju godišnji deficit veći od 10 odsto, što znači da sve teže mogu da finansiraju najosnovnije obaveze. Grčka je već pogođena štrajkovima zaposlenih u javnom sektoru, među njima i u poreskim uredima, što podriva vladinu spremnost da smanji troškove primenom neophodnih mera štednje.\nDevalvacija domaće valute – što je uobičajena mera u ovakvim situacijama – nije moguća jer su sve tri zemlje članice evro zone.\nPostoji veliki rizik da ukoliko Grčka proglasi bankrot, odnosno da nije u mogućnosti da vraća dug međunarodnim poveriocima, to može da ugrozi ostale članice EU koje kubure sa dugovima, pa i sam evro.\nSpasavanje ne bi koštalo mnogo\nGrčka je relativno mala zemlja i njeno spasavanje ne bi mnogo koštalo Evropsku uniju. Međutim, plaćanje dugova vlada u Atini, Lisabonu i Madridu je prilično nepopularno, pre svega među nemačkim poreskim obveznicima koji bi morali da podnesu glavni teret. Doduše, kancelarka Angela Merkel je izjavila da je ulog previsok da bi EU ostala po strani.\nCajnzi Alcidi iz Centra za političke studije u Briselu rekla je za Radio Slobodna Evropa da evropski lideri moraju da pokažu solidarnost.\n„Nužno je da se tržištu i javnosti pošalje jasan signal da EU neće prepustiti Grčku samoj sebi i doživi krah.“\nJedan od rizika je i kolaps evra, što bi bio veliki udar za EU. Evro je uveden na prećutnoj pretpostavci da će ekonomska integracija voditi i ka političkoj integraciji. Teško je zamisliti nastavak procesa ujedinjenja evropskog bloka u slučaju kraha zajedničke valute.\nUspešan paket za spasavanje Grčke mogao bi, pak, da doprinese ubrzavanju neophodnih reformi u EU. Naravno, ta pomoć bi podrazumevala i uslove, jer poreski obveznici širom Evrope bi želelei da znaju kako, u ovom slučaju, vlada u Atini troši njihove pare.\nTo je inače deo debate unutar evropskog bloka o budućnosti ekonomskog upravljanja, što je bila i prvobitna zamisao današnjeg samita. Evropska komisija je skicirala plan „Agenda 2020“ u kome se zalaže za tešnju koordinaciju eknomskih politika među članicama.\nLideri Nemačke i Francuske su se prošle sedmice založili za jačanje ekonomskih integracija u EU. Sada je pod znakom pitanja i masovni program redistribucije u Evropskoj uniji, tačnije fondova u koje uplaćuju bogatije članice a koristile ih siromašnije.\nTradicionalno siromašnije mediteranske zemlje su najveći korisnici fondova za „koheziju“, dobivši desetine milijardi evra pomoći – a što se pokazalo sada sa malim efektima.\n„Svedoci smo 10-to godišnjeg rasta u Evropskoj uniji, ali nisu sve zemlje vodile racionalnu politiku. U tom periodu su zapravo stvarani debalansi“, kaže ekspert iz Brisela Alcidi.\nAlcidi smatra da će biti potrebne godine da EU u potpunosti prevaziđe ovu krizu.


Film: Rani radovi\n„Rani radovi“ je jugoslovenski film iz 1969. godine koji predstavlja vrhunac pokreta crnog talasa. Snimljen je u crnoj-beloj tehnici po scenariju Želimira Žilnika i Branka Vučićevića, a u režiji Želimira Žilnika. Naslov je dobio po istoimenom delu Marksa i Engelsa, u kom se nalaze njihova rana dela još dogmatski neformulisana.\nRadnja filma smeštena je u 1968. godinu u vreme velikih studentskih demonstracija koje su izbile u Beogradu (i u drugim svetskim gradovima). Trojica mladića i devojka Jugoslava napuštaju domove i odlaze da po selima i fabrikama širom Jugoslavije šire istinski revolucionarni socijalizam. Vođeni su željom da menjaju svet i nadahnuti tekstovima mladog Marksa, ali su se uporno suočavali sa privitivizmom, bedom, ograničenjima, slabostima i ljubomorom. Prikazana je drastična razlika između mladih idealista i savremenih pragmatika. Pošto nisu uspeli u svojoj revolucionarnoj misiji ubijaju Jugoslavu, prekrivaju je partijskom zastavom i pale njeno telo. Filmom je zapravo ukazano da su sve političke revolucije samo delimično uspešne.\nPosle premijere filma u Beogradu javni tužioc je pokrenuo proces protiv filma i izdejstvovao njegovu zabranu, zbog „vređanja javnog morala i lošeg uticaja na razvoj omladine“. Uprkos tome, film je prikazan na Berlinskom flmskom festivalu gde je dobio jednu od najprestižnijih nagrada Zlatnog medveda za najbolji film.


Evropska komisija razmatra načine podrške Srbiji tokom krize | Kapital magazin\nCopyright: European Union 2020.\nNajavaljeno je razmatranje mogućnosti kako Evropska unija može pomoći Srbiji u suočavanju sa krizom i posledicama pandemije koronavirusa. Saopštenje portparolke Evropske komisije Ane Pisonero prenosimo u celosti.\nPandemija koronavirusa je globalna kriza bez presedana, ozbiljna vanredna situacija za javno zdravlje građana, društva i ekonomije. Desetine hiljada ljudi je zaraženo, a na hiljade ljudi je umrlo u Evropskoj uniji. Broj zaraženih na Zapadnom Balkanu je u porastu, saopštila je portparolka Evropske komisije Ana Pisonero.\nEvropska unija je glavni donator, investitor i trgovinski partner regiona Zapadnog Balkana. Od 2014, svake godine EU odobrava preko milijardu evra za podršku stanovnicima Zapadnog Balkana. EU je uvek podržavala Srbiju u teškim vremenima. Na primer, tokom i posle poplava 2014. godine sa 180 miliona evra, ili tokom migrantske krize 2015. sa više od 100 miliona evra.\n17.03.2020|Aktuelno, Edukacija i aktivizam|0 komentara


Naime, kako je navedeno na jednoj Instagram stranici, muškarac je bio vozač crvenog skupocenog automobila švajcarskih registrarskih oznaka, a kako je došlo do nezgode i da li ima povređenih za sada se ne zna.\nKako se nezvanično navodi za volanom je bio vozač (33) iz Vrnjačke Banje.\n- Nezgoda se dogodila u pravcu Beograda kod mesta Ub. Vozač je najverovatnije usled velike brzine kretanja izgubio kontrolu nad vozilom i udario u zaštitnu ogradu - objasnio je izvor upoznat sa slučajem i dodao:\n- Od siline udarca automobil se zarotirao. Srećom vozač nije povređen a alkotestom je utvrđeno da nije bio pod dejstvom alkohola - rekao je sagovornik.